Адлия вазири танқидига жавобан АКТ вазирлиги: «Интернет нархи ошмади, балки аксинча – пасайди!» - Terabayt.Uz\nАдлия вазири танқидига жавобан АКТ вазирлиги: «Интернет нархи ошмади, балки аксинча – пасайди!»\nЎзбекистон Республикаси адлия вазири Р.Давлетов мамлакатимизда интернет нархи ва сифатини танқид қилган эди. Ахборот технологиялари ва коммуникацияларини ривожлантириш вазирлиги наздида эса, оммавий ахборот воситаларида айрим кўрсаткичлар тўғрисидаги маълумотлар бошқача талқинда тарқатилган. Шундан келиб чиқиб ушбу маълумотларга аниқлик киритиб ўтсак, дейилади АКТ вазирлиги баёнотида.\nЎҚИНГ: Бош вазир ваъда берди: интернет тезлиги камида 10 Мбит/сонияга етказилади! (+видео)\nҚайд этилишича, 2020 йил ахборот технологиялари ва коммуникациялари соҳаси учун сермаҳсул бўлди. Ўтган йилда АКТ соҳасида кенг кўламли ишлар ва қатор йирик лойиҳалар амалга оширилган.\nОптик толали алоқа линияларини қуриш бўйича\n2018 йилда оптик толали тармоқларнинг умумий узунлиги 26,6 минг километрни ташкил этган бўлса, 2020 йилда эса 72 минг километргача етказилди. Жорий йил охирига қадар эса ушбу кўрсаткичнинг 118,6 минг километргача етказилиши режалаштирилган.\nБугунги кунда 1 миллионта интернет тармоғига кенг полосали уланиш портлари ўрнатилиб, уларнинг умумий сони 3 миллионга етказилди. 2021 йил охирига қадар портларнинг сони 3,9 миллионгача етказилади.\nМажвуд бўлган ишлаб чиқариш қувватларни модернизация қилиш ишлари натижасида Халқаро интернет тармоғига уланишнинг умумий ўтказувчанлик қобилияти 1 200 Гбит/с.гача етказилди. Маълумотлар узатиш тармоғининг ўтказувчанлик қобилияти вилоят марказлари даражасида 2 баробарга, туман марказлари даражасида эса 4 баробар ошди.\nТелекоммуникация инфратузилмасини ривожлантириши, ўз навбатида, муносиб равишда маълумотларни сақлаш қувватларни талаб этади. Шу мақсадда 2020 йилда 5 Петабайтга сиғимли Маълумотларни сақлаш ва қайта ишлаш маркази ушга туширилди.\nМобил алоқа тармоқларни ривожлантириш бўйича\nҲозирги кунда Республика бўйича 31,7 мингдан ортиқ мобил алоқа база станциялари мавжуд бўлиб, аҳоли пунктларни мобил алоқа билан қамраш даражаси 98 фоизгача етказилди. Жорий йилда мобил алоқа база станциялари сонини 33,7 минггача етказилиши ва мобил алоқа билан қамров даражасини 99 фоизгача кўтарилиши режалаштирилган.\nИжтимоий соҳа обектларини юқори тезликдаги интернет билан таъминлаш доирасида кенг кўламли ишлар амалга оширилмоқда. Жумладан, республикада 10 154 та умумтаълим мактаблари, 5 725 та мактабгача таълим муассасалари ва 3 401 та соғлиқни сақлаш объектлари мавжуд бўлиб, жорий ҳолатига 9 144 та халқ таълими, 5725 та мактабгача таълим муассасалари ва 3 401 та соғлиқни сақлаш объектларига жами 17 660 километр оптик толали алоқа линиялари ташкил этилган ва юқори тезликдаги интернет тармоғига уланиш имконияти яратилган.\nЎҚИНГ: Ўзбекистонда симли интернет тезлиги 3 бараварга ўсди (Speedtest рейтинги)\nЎтган йилги давлат дастурида ижтимоий соҳа объектлари, жумладан, умумтаълим мактаблари, мактабгача таълим ва соғлиқни сақлаш муассасаларини тезкор интернетга улаш устувор вазифа сифатида белгилаб берилганди. Боиси бу ёш авлоднинг замонавий билим олиши, беморларга сифатли ва тезкор хизмат кўрсатиш салоҳиятини ошириши билан ҳам аҳамиятлидир.\nБиринчидан, АКТ соҳасининг иқтисодий кўрсаткичлари барқарорлигини таъминлаш борасида:\n— 11 та инвестиция лойиҳаси амалга оширилиши ҳисобига 200,5 миллион доллардан ортиқ, жумладан, 141,4 миллион доллар тўғридан-тўғри хорижий инвестициялар жалб қилинди.\nИккинчидан, рақамли инфратузилмани ривожлантириш борасида:\n— бугунги кунда 5641 та мобил алоқа таянч станцияси ишга туширилиб, уларнинг умумий сони 31 740 тага етказилди;\nОлдин асосан, телефон сўзлашувлари хизматларини кўрсатувчи мобил тармоқларини кенгайтириш вазифаси бажарилган бўлса, ҳозир тармоқ қамровини ошириш бўйича лойиҳалар интернет хизматларини кенгайтириш учун 3G/4G технологиялари жорий этилмоқда. Хусусан, 2020 йилда 5 641 та мобил алоқа база станциялари ўрнатилиб ишга туширилди, бундан ташқари 3 600 та 2G база станция 3G/4G стандартига модернизация қилинди.\nЭнг илғор технологик ишланмаларни жорий этишга ҳам катта эътибор қаратилди. 2019 йил сентябрдан иккита маҳаллий мобил оператор — «UZMOBILE» ҳамда «Ucell» 5G технологиясини тест синовидан ўтказишни бошлагани ва бугунги кунда Тошкент шаҳрида 15 та база станцияси тест тартибида ишлаб тургани шундан далолат беради.\n«Жиззах» эркин иқтисодий зонасида Жанубий Кореялик ҳамкорлар билан биргаликда 11 миллион долларга тенг, йиллик қуввати 50 минг километр оптик толали кабел маҳсулотларини ишлаб чиқариш заводи ишга туширилди.\nҚолаверса, оператор ва провайдерларга интернет хизматлари учун тариф мавжуд техник қувватларимизни кескин ошириш ҳисобига аввалги йилнинг шу даврига нисбатан алоқа каналлари ижараси тарифлари 2 баробар, ўтган йил давомида интернет хизматлари тарифлари эса 29 фоиз арзонлаштирилишига эришилди.\nТаҳлилларга кўра, 2020 йилда мобил интернет пакетлари нархлари 1 Гб ҳажмдаги мобил интернет хизматининг ўртача 2 бараварига арзонлашди.\nБугунги кун ҳолатига амалдаги мобил интернет пакетлари нархлари 1 Гб ҳажмдаги мобил интернет хизматининг ўртача нархи 6-7 минг сўмни ташкил этмоқда.\nАҳолига қулайлик яратиш мақсадида мобил интернет хизматлари нархларини яънада арзонлаштириш ишлари олиб борилмоқда.\nАхборот технологиялари ва коммуникацияларини ривожлантириш вазирлиги ҳар доим ОАВ билан ҳамкорликда ишлашга тайёр эканлигини маълум қилган.\nЎҚИНГ: Ўзбекистонда интернет нақ 29 фоизга арзонлашди! (+видео)\n#интернет танлови #Интернет тезлиги #Ўзбекистон #Ўзбекистон Республикаси Ахборот технологиялари ва коммуникацияларини ривожлантириш вазирлиги #янги технологиялар #Адлия вазирлиги


Артур «Барселона» сафида Чемпионлар Лигасида ўйнашдан бош тортмоқда\n«Барселона»нинг бразилиялик яримҳимоячиси Артур клуб рухсатисиз ватанига учиб кетган ва Каталонияга қайтмоқчи эмас, деб ёзади Mundo Deportivo.\nМанбага кўра, яримҳимоячи «Барселона» таркибида Чемпионлар Лигасида ўйнашдан бош тортмоқда. Чунки у аллақачон Туриннинг «Ювентус» клуби билан шартнома имзолаган. Каталонияликлар футболчини интизомий жазога тортишмоқчи.\nЭслатиб ўтамиз, «Барселона» 23 ёшли Артурни «Ювентус»га 72 млн еврога сотди. Ўз навбатида Италия чемпионидан 60 млн еврога Миралем Пьнични сотиб олди. Лекин футболчилар янги жамоалари сафига мавсум тугагач, яъни Чемпионлар Лигаси якунига етгач қўшилишлари керак.\n«Барселона» Чемпионлар Лигасининг 1/8 финали биринчи ўйинида сафарда «Наполи» (1:1) билан дуранг қайд этган. Жавоб баҳси 8 август куни «Камп Ноу»да бўлиб ўтади.


ТЎҒРИ ТАШХИС: ДАВОЛАШНИНГ МУҲИМ ОМИЛИ\nАҳоли орасида турли касалликлар мавжуд бўлиб, унинг олдини олиш кўпроқ ўзимизга боғлиқлигини унутмаслигимиз керак. Бунинг учун, авваламбор, соғлом турмуш тарзига амал қилишимиз бугуннинг асосий талабига айланаётганлиги ҳеч биримизга сир эмас. Шундай бўлсада, айрим касалликлар бехосдан бошланиб қолиши ва унинг асоратлари кўнгилсиз ҳолатларга олиб келиши табиий. Бунинг учун тиббиёт ходими ҳар қандай касалликни кўздан кечириб, унга тўғри ташхис қўя олиши хасталикнинг олдини олиш ва сифатли даволашда муҳим аҳамият касб этади. Газетамизнинг бу сонидаги мақолалар умумий амалиёт шифокорларига қўлланма ва тавсия сифатида тақдим этилмоқда.\nЭтиологияси ва патогенези тўлиқ аниқланган эмас. Кўпчилик олимлар фикрича, касаллик эндо- ва экзоген қитиқловчи омилларга нисбатан тери тўқимасининг лихеноидли ре¬ак¬ция¬си ҳисобига пайдо бўлади.\nКлиникаси. Дерматоз кўпинча болалар орасида учрайди. Касалликнинг бирламчи элементи бўлиб диаметри 1-2 мм. келадиган ясси, думалоқ тугунча ҳисобланади. Тугунчанинг усти кепакланмайди, ялтироқ, чегараси аниқ, ранги оч пушти ёки соғлом тери рангида бўлади. Тошмалар аксарият тирсак ва тизза бўғимлари атрофида, олат терисида жойлашади. Баъзан тошмалар тананинг катта қисмига тарқалади, аҳён-аҳёнда шиллиқ қаватларда ҳам учраши мумкин. Беморлар субъектив белгилардан шикоят қилмайдилар. Касаллик даволанмаса узоқ кечади.\nДиагнози. Касалликни сил касаллигининг лихеноидли шаклидан, қипиқли темираткидан, фолликуляр темираткидан, қизил ясси темираткидан фарқлаш керак.\nДавоси. УАШ касалликни диагностика қилади, зарурат бўлса шошилинч тиббий ёрдам чақиради. Беморни дерматовенеролог даволайди. Узоқ муддатга А витамини (100-200 ҲБдан кунига 2-3 марта) ва бош¬қа витаминлар (С, Д, В гуруҳи) тавсия этилади. УБ нурини қўллаш даволаш самарасини оширади. Маҳаллий даво сифатида 1-2 фоизли салицил малҳами, кортикостероид ва 0,05 фоизли ретиоид кислота сақловчи крем ва малҳамлар буюрилади. УАШ бемордаги йўлдош касалликлар ва этиологик омилларни бартараф этади.\nЭтиологияси ва патогенези тўлиқ аниқланган эмас. Касаллик А витамини етишмаслиги туфайли келиб чиқади ёки унинг клиник манзараси инфекцион ва ноинфекцион касалликларда ҳам намоён бўлади, деган маълумотлар бор.\nКлиникаси. Касаллик асосан болалар (ўғил болаларда қизларга нисбатан кўпроқ кузатилади) орасида учрайди. Бирламчи морфологик элемент бўлиб бир оз қизарган терида пайдо бўладиган фолликуляр тугунча ҳисобланади. Тошмалар асосан, бўйиннинг орқа қисми, қорин, қўлнинг бармоқ соҳаси, думбада жойлашади. Бир талай тугунчалар бир-бири билан қўшилмайди, лекин зич жойлашганда пилакчаларни ҳосил қилади. Патологик ўчоқ қўл билан силанса, у қирғичнинг устини эслатади. Папулалар устида ипсимон тиканчалар кўриниши дерматозга хос иккинчи белги ҳисобланади. Баъзи беморлар кучсиз қичишишдан шикоят қиладилар. Касаллик даволанмаса, узоқ кечади.\nДиагнози. УАШ касалликни диагностика қилади, зарур бўлса шошилинч тиббий ёрдам кўрсатади. Беморни дерматовенеролог даволайди. Узоқ муддат А витамини (100-200 ҲБдан кунига 2-3 марта) ва бош¬қа витаминлар (С, Д, В гуруҳи) тавсия этилади. Маҳаллий даво сифатида 1-2 фоизли салицил малҳами, кортикостероид ва 0,05 фоизли ретиоид кислота сақловчи крем ва малҳамлар бую¬рилади. УАШ бемордаги йўл¬дош касалликлар ва этиологик омилларни бартараф этади.\nПсориаз – анчагина кенг тар¬қалган тери касалликларидан бири. У мультифакториал табиатга эга бўлиб, эпидермисда ҳужайралар (кератиноцитлар)нинг гиперпролиферацияси, кератинизацияси бузилиши, дермада эса яллиғланиш реакцияси ва турли аъзо ҳамда системаларда патологик жараёнлар пайдо бўлиши билан кечади.\nЭтиологияси ва патогенези. Псориазнинг келиб чиқишида турли назариялар (вирусли ёки инфекцион, невроген, ирсий, токсик, иммунологик) мавжуд. Кўпчилик олимлар фикрича, псориаз бу мультифакториал касаллик ҳисобланади. Ке¬йинги йиллардаги изланишлар шуни кўрсатадики, псориазнинг келиб чиқишида турли иммунологик ўзгаришлар, жумладан ўсмалар некроз фактори (TNF-) ва интерлейкин 17нинг аҳа¬мияти катта.\nКлиникаси. Псориазнинг клиник манзараси кўпчилик ҳолларда аниқ ифодаланган бўлади: думалоқ, пушти ранг доғлар пайдо бўлиб, уларнинг усти кумуш ранг тангачалар билан қопланади. Тошмалар ҳаж¬ми аста-секин катталашиб, инфильтрация кучаяди, улар устидаги тангачалар эса кўпаяди. Тошмаларнинг бундай ўзгариши натижасида тугунчалар ва пилакчалар ҳосил бўлади. Псориаз диагнос¬тикасида ўзига хос учта симптом (псориатик триада) ва Кёбнер феномени ёки изоморф реакция характерлидир. Псориатик триада папулани тирнаш йўли билан юзага келади, у учта феномендан иборат: 1) оқ-кумуш тангачали кепакланиш; 2) тангачалар олиб ташланганидан сўнг ялтираган нам юза ҳосил бўлиши (терминал ёки псориатик парда феномени); 3) тирнаш давом эттирилса, қонли нуқталар юзага келиши (Auspitz ёки қонли шудринг феномени) кузатилади. Бу феноменлар патогис¬тологик ўзгаришлар (паракератоз, акантоз, папилломатоз) натижасида келиб чиқади. Псориаз билан оғриган бемор терисида механик, кимёвий (тирнаш, пичоқ ёки ўткир буюмлар билан терини кесиб олиш, нурланиш, ишқаланиш, куйиш) омиллар туфайли тошмалар тошиши – изоморф реакция ёки Кёбнер феномени деб аталади.\nПсориазнинг клиник келиб чиқишида 3 давр тафовут қилинади: зўрайиб борадиган (прог¬рессив), стационар ва регресс даврлар. Касалликнинг зўрайиб борадиган даврида янги тугунчалар пайдо бўлиб, баданнинг қичишиб туриши, эски элемент¬ларнинг кенгайиши ва папулалар атрофида қизил гардиш, яъни яллиғланиш гултожиси, Кёбнер феномени ва псориатик триада пайдо бўлиши билан белгиланади. Стационар даврида янги тошмалар тошиши, яллиғланиш гултожиси периферия¬га қараб ўсиши тўхтайди. Регресс даврида тошмалар яссиланиб, ранги ўчади. Тангачалар ҳосил бўлиши камаяди ёки тўхтайди, папулалар атрофида депигментли гултожи пайдо бўлади. Папулалар марказидан ёки периферик қисмидан сўрила бошлайди. Элементлар сўрилганидан сўнг кўпинча депигментли, баъзан гиперпигментли доғлар қолади. Псориазда тирноқлар зарарланиши ҳам бот-бот учрайди. Бунда улар юзасида узунасига кетган чизиқлар, чуқурчалар ("ангишвана" симптоми) пайдо бўлади, тирноқ ранги хиралашади. Баъзан псориаз билан оғриган беморларда барча тирноқларнинг уваланиши ёки тирноқ ости гиперкератози кузатилади.\nПсориатик тошмалар себорея¬ли тери сатҳида – юз, бошнинг сочли қисми, кўкрак ва тери бурмаларида жойлашган бўлса, у себореяли псориаз деб юритилади ва у клиник жиҳатдан себореяли экземани эслатади. Тошмалар чегараси соғлом теридан аниқ ажралиб туради, улар қуруқ ва оқ-кумушсимон тангачалар билан эмас, балки сар¬ғиш тангачалар билан қопланган бўлади.\nПсориаз турли омиллар (иқ¬лимий, невротик, эндокрин бузилишлар ва бошқалар) таъсирида кучайиши мумкин. Псориазнинг метеорологик ва иқлимга нисбатан ёзги (рецидив – ёзда учрайди), қишки (рецидив – қишда учрайди) ва аралаш хиллари бор. Псориазнинг қишки тури кўпроқ учрайди. Псориазда бўғимлар ҳам ши-каст¬ланиши (артропатик псориаз) мумкин. Псориазнинг оғир шакллари (псориаз эритродермияси, пустулёзли псориаз) бот-бот учраб туради.\nПсориаз эритродермиясида тери равшан қизил рангда, шишган, инфильтрацияга учраган бўлади. Яллиғланган тери устида майда ва йирик пластинкали тангачаларни, соч тўкилишини учратиш мумкин. Лимфатик тугунлар катталашади, тирноқлар деструкцияга учрайди. Беморлар қичишиш ва тери тортилишидан шикоят қиладилар.\nАртропатик псориаз кам учраши ва оғир кечиши билан ифодаланади. Бунда асосан, йирик ҳамда майда бўғимлар зарарланади, патологик жараён кўпроқ панжа ва товоннинг майда бўғимларида, тиззада, умурт-қаларда учрайди. Беморларни бўғимлардаги кучли оғриқ безовта қилади, оғриқ, айниқса, ҳаракат қилганда кучаяди.\nПустулёзли псориазнинг тарқалган шакли терида йирингли элементлар пайдо бўлиши билан характерланади. Беморнинг умумий аҳволи оғирлашади, ҳарорат кўтарилади, ҳолдан тойиш, лейкоцитоз кузатилади. Терида кўпгина эритематоз ўчоқлар пайдо бўлиб, улар тез орада бутун баданга тарқалади, турли ранг ва шаклга эга бўлади. Шу орада аста-секин майда пустулёз элементлар пайдо бўла бошлайди, кейинчалик йирингчалар қотиб сариқ, жигарранг пўстлоқларга айланади.\nДавоси. Давони дерматовенеролог олиб боради. Касалликнинг зўрайиш даврида десенсиблизацияловчи, антигистамин ҳамда нерв системасини тинчлантирувчи (транквилизаторлар) препаратлар, витаминлар (А, С, В1, В12) тавсия этилади. Касаллик оғирроқ кечса ёки юқоридаги дорилар кор қилмаса, цитостатиклар (метотрексат) буюрилади. Псориазнинг эритродемик, артропатик, пустулёз кўринишларини даволашда ретиноидлар, глюкокортикостероид гормонлар ҳамда яллиғланишга қарши ностероид дорилар (вольтарен, индометацин)ни қўллаш мумкин.\nФизиотерапевтик усуллардан ПУВА-терапия, УБ нурлар тавсия этилади. Маҳаллий даво сифатида стероидли (масалан, мезонит, дипросалик, целестодерм, элоком, дайвобет ва бош¬қалар) ва сўрилтирувчи мал¬ҳамлар (10-20 фоизли нафталан, 5-10 фоизли ихтиол ва б.) буюрилади. Касалликнинг ремиссия даврида беморларга санаторий ва курортларда дам олиш тавсия этилади.\nУмумий амалиёт шифокори касалликни ташхислайди ва беморни ихтисослашган муассасага юборади. Псориазнинг ремиссия даврида йўлдош касалликларни бартараф этишда фаол қатнашади. У псориазни келтириб чиқарувчи омиллар (моддалар алмашинувининг бузилиши, руҳий изтироб, инфекция ўчоқлари, эндокринопатия, меъда-ичак касалликлари ва бош¬қалар)ни бартараф этиши зарур. Беморлар эса парҳезга риоя қилишлари лозим.\nКасаллик зўрайган даврида терига кучли таъсир этувчи малҳамлар (5 фоизли салицил малҳами, псориазин, хризаборин ва бошқалар)ни суртиш ярамайди.\nЭтиологияси ва патогенези тўлиқ аниқланган эмас. Касаллик келиб чиқишида турли назариялар (вирусли ёки инфекцион, невроген, ирсий, токсик, иммунологик) мавжуд.\nКлиникаси. Касалликнинг асосий клиник-морфологик элементи дермо-эпидермал папулалар (диаметри 1-3 мм.) бўлиб, унинг қуйидаги ўзига хос хусусиятлари бор: 1) полигонал, ясси шаклли; 2) папулалар юзасида (асосан марказда) киндиксимон ботиқ бўлиши; 3) периферияга қараб ўсиши; 4) тошмалар устига ўсимлик мойи суртилса, тўрсимон шакллар вужудга келиши – Уикхем белгиси (эпидермис донадор қаватининг нотекис кенгайиши); 5) ўтувчан ёруғликда папулалар юзасининг пушти-бинафша ранг¬да ялтираб туриши. Касалликнинг вулгар шаклида тошмалар аксарият қўл ва оёқнинг букилувчи соҳаларида (тирсак олди, билак, оёқда) юзага келиб, сўнг бутун баданга тарқалиши мумкин. Тошмалар баъзан оғиз бўшлиғи ва жинсий аъзоларнинг шиллиқ қавати, кўпроқ лунжларда оқимтир тасмалар шаклида учраб, бир-бири билан қўшилиб, пилакчалар ҳосил қилади. Бу сурункали давом этиши мумкин. Касаллик авж олган даврида, янги тошмалар тошади ва улар катталашиб боради. Кейин касаллик стационар даврга ўтади, бунда папулалар аста-секин сўрилиб, ўрнида тўқ жигарранг доғ қолади. Терининг таъсирланган жойида ёйлар кўринишида жойлашадиган папулалар пайдо бўлади. Касаллик қаттиқ қичишиш билан кечади. Қайталаниш анча кам учрайди. Қизил ясси темираткига Кёбнер изоморф реакцияси ҳам хос. Баъзан тирноқлар ҳам ўзгариб, ранги хиралашади, устида узунасига кетган чизиқлар пайдо бўлади.\nДавоси. Умумий амалиёт шифокори касалликни ташхислайди ва беморни ихтисослашган муассасага юборади. Давони дерматовенеролог олиб боради. Касаллик ўткир кечганида антибиотиклар, кальций тузлари эритмаси, натрий гипосульфат инъекция ҳолида тавсия этилади. Тинч¬лантириш мақсадида бром препаратлари, транквилизаторлар буюрилади. Витаминлар (РР, В1, В6, В12), антигис¬тамин дориларни қўл¬лаш даволаш самарасини оширади. Касаллик клиник жиҳатдан оғирроқ кечганида систем стероид гормонлар тавсия этилади. Беморни гипноз ва электр таъсир эттириш йўли билан ухлатиб даволаш, бўйиндаги симпатик тугунларни диатермия, паравертебрал блокада қи¬лиш, бел соҳасида индуктотремия ўтказиш ҳам яхши натижа беради. Баъзан ПУВА-терапия тавсия этилади.\nМаҳаллий даво глюкокортикоидли малҳамларни (мезонит, целестодерм, дермовейт) қўллашдан иборат. Масалан, мезонит малҳами кунига 1 маҳал патологик ўчоқларга суртилади. Касаллик кўпинча кучли қичишиш билан кечганлиги туфайли у иккиламчи инфекция билан асоратланади. Бундай ҳолларда санакут кремининг нафи катта. У клобетазол пропионат, кетоконазол ва неомициндан ташкил топган бўлиб, кунига 2 маҳал патологик ўчоқларга суртилади.\nКасалликнинг гипертрофик турида тошмаларни диатермокуагуляция қилиш, СО2, суюқ азот билан куйдириш, улар атрофидан гидрокортизон эмульсияси ёки стероид гормон эритмалари билан инъекция қилиш тавсия этилади. Касалликнинг ремиссия даврида беморга санаторий ва курортларда даволаниш ҳамда парҳезга риоя қилиш буюрилади.\nУАШ касалликнинг ремиссия даврида йўлдош касалликлар (моддалар алмашинувининг бузилиши, руҳий изтироб, эндокринопатия, меъда-ичак касалликлари ва бошқалар) бартараф этиш, инфекцион ўчоқларни санация қилиш бўйича чора-тадбирлар ўтказади.\nП. МЕНЛИҚУЛОВ, С. АРИФОВ, профессорлар, А. АБДУРАШИДОВ, тиббиёт фанлари номзоди. "Умумий амалиёт шифокорлари учун дермато-венерологиядан қўлланма" китобидан олинди.\n№ 39, 03.10.2014 « орқага


14:01 / 13.01.2019 | Robiya Bobodustova | 3076\nАссалому алайкум! Мен кўп йиллардан бери қайнотамга қараб келаман. Қайнонам оламдан ўтган. Қайнотам қари, кекса ёшдалар. Жойларини йиғиб ювиб тарайман. Ўзларини эплолмаганлари сабабли авратларини ювишга тўғри келади. Эрим сафарда ишлайди. Айтингчи бу иш билан гуноҳга ботмайманми?\n- Ва алайкум ассалом! Бу қизимизнинг саволини ўқиб, узоқ йиллик динсизлик ва у келтирган жаҳолат сабабидан диний ва ахлоқий қарашларимиз қанчалик ўзгариб-бузилиб кетганига гувоҳ бўлиш мумкин. Тўғри, қадимдан ўзбек хонадонларида ёшларнинг катталарга ҳурмат, меҳрибонлик кўрсатиши, уларнинг кучлари етмайдиган айрим хизматларида кўмаклашиши одат тусига кирган. Улар ожиз ва нотавон бўлиб қолган ёши улуғ ота-оналарига, бобо-момоларига юриш-туришда, ибодат ва бошқа юмушларида қўлларидан келганча ёрдам кўрсатишган, оғирларини енгил қилишган. Уларнинг бу ишлари одамийлик, инсонпарварлик, раҳм-шафқатнинг гўзал кўринишларидир. Аммо бунда динимиз талаблари ва шариат кўрсатмаларининг поймол қилинишига асло йўл қўймаслик талаб этилади. Маҳрам бўлишларига қарамай ота ёки бобонинг, қолаверса қайнотанинг жинсий аъзоларини тозалаш уёқда турсин, ҳатто уларга назар солиши ҳам мумкин эмас. Бу каби хизматлар бошқа аёлларнинг иши эмас, балки уларнинг хотинларигина қилиши керак бўлган ишлардир. Агар келин қайнотанинг ана шу “хизмати”ни қилаётган бўлса, бунинг бутун гуноҳи шундай ишга йўл қўйиб қўйган ўғиллар зиммасига тушади. Чунки улар бундай ишларни ўзлари бажаришлари ёки оталарининг тенгини топиб уйлантиришлари ёхуд у кишига қараш учун алоҳида ходим ёллашлари керак эди. Валлоҳу аълам!\nЖиянимнинг оиласи бузилиш арафасида\nКелиннинг шахсий буюмлари


«У ғўдаймаган, кўп-кўп оғир синовлардан ўтган» — Шавкат Мирзиёев Хайрулло Бозоров ҳақида - Zamin.uz\n14:10 / 05.02.2021\nЧунки, раҳбар муаммони қўйганда ўзи учунмас, шу халқ манфаати учун сўрайди. Бирорта гапига йўқ демадим. Албатта, лойиҳалар учун пул, маблағ керак. Пул топиш қийин, аммо топиб берамиз. Вилоятда марра катта, унга эришиши шарт. Бошқа вилоятларга ўн қамчи бўлса, Фарғона вилоятига бир қамчи. Вилоятдаги, умуман ҳар бир ҳоким шундай ишлаганда масала қолмасди», — деди давлат раҳбари. «Замин» янгиликларини «Вконтакти»да кузатиб боринг\n27-01-2021, 00:13, Жамият\nТошкент вилояти 4 та шаҳридан «ажралди»\n4-06-2019, 20:59, Жамият


«Даракчи» санъаткор ва бошловчиларнинг тўйлардаги «ставкалари» рейтингини тузди » Ўзбекистон янгиликлари – Zamin.uz\nZAMIN.UZ / Маданият / 19 Ноябр 2015 года1 921\n«Даракчи» санъаткор ва бошловчиларнинг тўйлардаги «ставкалари» рейтингини тузди\n«Даракчи» газетаси таниқли санъаткор ва бошловчиларнинг тўйлардаги хизмат ҳақлари бўйича рейтингларини тузиб чиқди. Тўйларга бориш нархлари «шартли бирликлар»да кўрсатилган. Рейтингга кўра, тўйда бошловчилик хизматини кўрсатувчилар орасида биринчи ўринни Дилноза Кубаева эгаллади — у 1 «шартли бирлик» эвазига тўйни ўтказиб беради. Ундан кейинги ўринларни эгаллаган Дилдора Рустамова, Даврон Кабулов, Райҳон Уласенова ва Жаҳонгир Мирзо 0,4 «шартли бирлик», Рихситилла Абдуллаев 0,3, Толиб Мўминов 0,2, Меҳриддин Раҳматов эса 0,15 «шартли бирлик» эвазига тўйга боради. «Даракчи» тадқиқотига кўра, ҳозирги вақтда тўйларда навбатчиликни асосан 3—4 нафар йигит-қиздан иборат гуруҳлар олиб бораётгани, нархлари эса машҳур хонандаларникига нисбатан ҳамёнбоплиги маълум бўлди. Хусусан, «Санъат» гуруҳи 1,5, «Шарқ» 1,2, «Караван», «Элдидо» ва «Пойтахт» гуруҳлари эса 0,6 «шартли бирлик» эвазига навбатчилик қилади. Бундан ташқари, 0,3 «шартли бирлик»ка тўйни «қизитиб» берадиган гуруҳлар ҳам бор. Машҳур яккахон хонандаларнинг рейтинги эса алоҳида жадвал кўринишини олган. Унда ҳар бир санъаткорнинг тўйда бирров кўриниши ҳамда навбатчилик қилиши нархлари алоҳида келтирилган. «Даракчи» рейтингига кўра, таниқли хонандаларнинг тўйлардаги «ставкаси» қуйидагича: Озодбек Назарбеков Бирров: 1,2—1,5 «шартли бирлик» Навбатчи: 7—10 «шартли бирлик» Жаҳонгир Отажонов Бирров: 2—2,5 «шартли бирлик» Навбатчи: 4—5 «шартли бирлик» Насиба Абдуллаева Бирров: 1,5 «шартли бирлик» Навбатчи: 3,5—4 «шартли бирлик» Шаҳзода Бирров: 1 «шартли бирлик» Райҳон Бирров: 0,7—0,8 «шартли бирлик» Ботир Қодиров Бирров: 0,6 «шартли бирлик» Навбатчи: 3—5 «шартли бирлик» Сардор Мамадалиев Бирров: 0,5—0,8 «шартли бирлик» Навбатчи: 1,5—2 «шартли бирлик» Улуғбек Раҳматуллаев Бирров: 0,5—0,6 «шартли бирлик» Мавлуда Асалхўжаева Бирров: 0,6 «шартли бирлик» Муниса Ризаева Бирров: 0,7 «шартли бирлик» Баҳром Назаров Бирров: 0,3 «шартли бирлик» Навбатчи: 1—3 «шартли бирлик» Манзура Бирров: 0,4 «шартли бирлик» Шоҳруҳхон Бирров: 0,4 «шартли бирлик» Жасур Умиров Бирров: 0,4 «шартли бирлик» Зиёда Бирров: 0,45—0,5 «шартли бирлик» Авазбек Олимов Бирров: 0,1—0,2 «шартли бирлик» Манба: Daryo.uz\nЎқишни тавсия қиламиз Қўшиқчи Адель Британиянинг энг бой ёш қўшиқчилари рейтингида биринчи ўринни эгаллади\n09:37 / 19-02-2015


Қонун ҳужжатларини давлат ҳисобига олишнинг янги тартиби тасдиқланди\n18:48 / 29.06.2021\nАдлия вазирлиги томонидан қонунчилик ҳужжатларини давлат ҳисобига олишнинг янги тартиби тасдиқланди. Вазирлик матбуот хизматининг Kun.uz’га хабар беришича, ушбу соҳани тартибга солган иккита идоравий ҳужжат ўрнига «one in two out» тамойилига асосан битта ҳужжат қабул қилинди.\nНорматив-ҳуқуқий ҳужжатларнинг ҳисобини юритишнинг янги қоидаларида қуйидагилар белгиланган.\nБиринчидан, барча турдаги қонунчилик ҳужжатлари Aдлия вазирлиги томонидан марказлаштирилган ҳолда давлат рўйхатидан ўтказилади. Бу тартиб ҳужжатларнинг умумий сони бўйича аниқ статистикасини юритиш ҳамда қонунчиликдаги ўзгаришлар динамикасини кузатиш имконини беради. Шунингдек, давлат органлари ҳам фақат уларнинг фаолиятига бевосита боғлиқ бўлган ҳуқуқий ҳужжатларнинг ҳисобини юритади.\nИккинчидан, янги тартибга асосан Ўзбекистон Республикаси президенти ва Вазирлар Маҳкамаси фармойишлари давлат ҳисобига олинади. Маълум қилинишича, уларнинг назорат нусхаларини юритилиши қонунчилик ҳужжатлари лойиҳаларини тўлиқ ва сифатли экспертизадан ўтказилишини таъминлайди.\nУчинчидан, Ўзбекистон президентининг кадрлар масалалари, фуқаролик, афв этиш, сиёсий бошпана бериш, давлат мукофотлари билан тақдирлаш ва олий ҳарбий ва махсус унвонларни бериш ва индивидуал тусдаги бошқа масалалар бўйича фармон ва қарор шаклида қабул қилинган ҳужжатлари ҳам давлат ҳисобига олинади.\nБу каби ҳужжатлар фақат давлат рўйхатидан ўтказилиб, уларнинг матнларини Lex.uz сайтида расмий эълон қилиниши талаб этилмайди. Бунинг учун Адлия вазирлигида норматив-ҳуқуқий ҳужжатларни давлат рўйхатидан ўтказиш учун махсус ахборот базаси шакллантирилган.\nТўртинчидан, Lex.uz’да эълон қилинган барча қонунчилик ҳужжатлари назорат ҳолатида сақланади. Яъни ҳар бир қонунчилик ҳужжатида унга киритилган ўзгартиришлар ёки қўшимчалар ёки ўз кучини йўқотган деб топиш тўғрисидаги маълумотлар акс эттирилади.\nШу билан бирга, Aдлия вазирлигида қонунчилик ҳужжатларнинг назорат нусхалари қоғоз шаклида ҳам юритилади. Бу борада, илгари матнга тегишли ўзгартиришлар тўғрисидаги маълумотлар ёпиштирилган бўлса, эндиликда қонунчилик ҳужжатига ўзгартириш киритишга асос бўлган ҳужжатлар рўйхати (ўзгартириш ва қўшимчалар киритиш ёки бекор қилиш) унга илова қилинади.\nДавлат идоралари ҳам ўз фаолиятига оид қонунчилик ҳужжатларнинг назорат нусхаларини юритишни шу тартибда олиб боради.\nМазкур ҳужжат 2021 йил 1 июлдан кучга киради.\n17:56 / 27.07.2021\nАдлия вазирлиги Kun.uz ва бошқа интернет-нашрлар билан меморандумлар имзолади\n«Россияда олинган ҳайдовчилик гувоҳномаси Ўзбекистонда алмаштирилиши керак» – Адлия вазирлиги\n17:02 / 10.07.2021\n4 йилда 430 та кўчмас мулк объекти компенсация берилмасдан бузиб ташланган — Адлия вазирлиги


Қайрувон ҳақида — У ким, бу нима — QOMUS.INFO\nQOMUS.INFO > Қ ҳарфи > ҚАЙРУВОН\nҚАЙРУВОН — Туниснинг шарқий қисмидаги шаҳар, Қайрувон вилоятининг маъмурий маркази. Аҳолиси 110,3 минг киши (1998). Мамлакатнинг муҳим тарихий, диний, савдоҳунармандчилик ва туризм маркази. Транспорт йўллари чорраҳаси. Целлюлозақоғоз з-ди, озиқовқат саноати корхоналари мавжуд. Ғалла, жун билан савдо қилинади. Қайрувон — бадиий ҳунармандчилик маркази. Металл, теридан турли буюмлар ясалади, гилам тўқилади.\nШаҳарга 670 йилда асос солинган. 7-аср охирларида Мағрибдаги Умавийлар ноибларининг қароргоҳи бўлган. 800 — 909 йилларда Ағлабийлар давлати пойтахти, ўша даврда шаҳар айниқса ривож топган. Фотимийлар томонидан пойтахт Маҳдия шаҳрига кўчирилгач, Қайрувоннинг мавқеи пасайиб борди. Шаҳар Тунисда ислом динини ёйиш маркази бўлиб қолди. 1057 йилда шаҳар бадавийлар томонидан вайрон қилинди. 13-асрда барбарларнинг Хафсийлар сулоласи томонидан тикланган. Қайрувонни 1881 йилда француз қўшинлари босиб олган. 1956 йилдан мустақил Тунис давлати таркибида.\nМадина қисми ички ҳовли ва ясси томли анъанавий уйлардан иборат. Шаҳар шинакли қалъа девори билан ўралган (761, 11-аср охири, 13-аср, 18-аср бошлари). Устунлари кўп катта хона, равоклар билан ўралган ҳовли ва минораси бўлган Сиди Оқба масжиди (Катта масжид, 670 йилда асос солинган.\n9-асрда қайта қурилган), «Уч эшикли масжид», ислом санъати музейи бор. Шунингдек, испанмағриб, турк санъати анъанасида қурилган меъморий обидалар ҳам сақланган. Мадинадан жан. да замонавий жамоат ва маъмурий бинолар қурилган. Қайрувон атрофида ҳокимлар қароргоҳлари — шаҳарлар харобалари: Қаср алҚадим, Сабр алМансурия ва ҳ. к. сақланган. Қайрувон — Мағриб мусулмонларининг зиёратгоҳи.


16 август 2020, Тошкент вақти: 01:15\nТошкентдаги "Абу Сахий" бозорининг номи ҳозирда ўзгарган.\nТошкентдаги "Абу Сахий" номи билан танилган, ҳозирда “Тошкент савдо маркази” деб аталувчи улгуржи бозорда 5 январдан бери бир ҳуқуқ-тартибот органлари текширув олиб бормоқда.\nЎзбекистон ҳуқуқ-тартибот органларидан бирининг исми айтилишини истамаган мулозимидан олинган бу маълумотни “Тошкент савдо маркази” раҳбарларидан бири тасдиқлади.\nОзодликка маълумот берган мулозимга кўра, текширувни Бош прокуратура ҳузуридаги Иқтисодий жиноятларга қарши курашиш департаменти мувофиқлаштирмоқда.\nМаълумотларга қараганда, “Тошкент савдо маркази”да 5 январда бошланган текширувлар арафасида - 2019 йилнинг декабрида Тошкент шаҳар прокуратураси бу ва бошқа бир неча субъектда содир бўлган жиноятларни тафтиш қилиш бўйича иш бошлаган.\nҲуқуқ-тартибот органларидан бирида ишлайдиган мулозимнинг Озодликка 13 январда айтишича, Давлат солиқ қўмитаси¸ Фавқулодда вазиятлар вазирлигининг Ёнғин хавфсизлиги бош бошқармаси ва Соғлиқни сақлаш вазирлигининг Санитария-эпидемиология назорати хизмати ходимлари текширувда қатнашиб, бозордаги қатор камчиликларни аниқлаган.\n"Абу саҳий" кўриниши\nТилга олинган идоралардан бу мавзуда расмий маълумот олишнинг иложи бўлмади.\nТошкент шаҳар прокуратурасининг ўзини таништирмаган ходими “Тошкент савдо маркази”да тергов гуруҳи ишлаëтганини тасдиқлади.\nОзодлик мухбири "Абу Сахий-карго" тизими орқали мол келтирган тадбиркорлар билан гаплашди. Бу тадбиркорлардан бири - 2014 йилгача "Абу Сахий - карго" орқали четдан устки кийим ва оëқ кийим келтириб сотган Динора Латиповадир.\nЯна бири эса, исми айтилмаслиги шарти билан Озодликка суҳбат берган 32 яшар аëл шу кунда “Тошкент савдо маркази”да (собиқ "Абу Сахий" бозори) кийим сотади.\nИккала тадбиркорнинг айтишича, улар бундан 2014 йилгача олдинги савдо айланмаси юзасидан бозор мансабдор шахсларига қарши очилган жиноят иши доирасида гувоҳ сифатида сўроқ қилинган.\nОзодликда нусхаси бўлган ҳужжатдан бозор маъмуриятининг бир гуруҳ амалдорларига қарши Жиноят кодексининг 205- моддаси (Ҳокимият ёки мансаб ваколатини суиистеъмол қилиш) асосида жиноят иши очилгани англашилади.\nГувоҳ сифатида сўроқ қилинганини айтган Динора Латипованинг Озодликка билдиришича, терговчилар унинг 2014 йилгача "Абу Сахий" карго орқали Дубай ва Туркиядан молларни қандай келтирганига қизиққан:\n- "Абу Сахий" карго очилганидан кейин четдан мол келтириш жуда осон бўлган эди¸дейди "Абу Сахий-карго" орақли мол келтирган аëл.\n“Тошкент савдо маркази”да (собиқ "Абу Сахий" бозори) қишки кийим сотадиган 32 яшар аëл Озодликка бозорнинг олдинги маъмуриятига қарши кўрсатма берганини айтди:\n"Мен килосига 5 доллар тўлаб, Дубайдан мол олиб келганман. Терговчининг айтишича, бу контрабанда экан. Соддалигимдан фойдаланиб, мени контрабандага шерик қилганлари учун уларнинг устидан ёзиб бердим".\nЎзи ва бизнесининг хавфсизлигини ўйлаб, исми айnилмаслигини сўраган бу дўкончи аëл "Абу Сахий" бозоридаги ëнғинга қарши ҳолат қониқарсиз деб топилгани ва бозорнинг санитария ҳолати дўкончилар саломатлигига зарар етказгани ҳақида баëннома тузилганини айтиб берди.\nОзодлик “Тошкент савдо маркази”нинг икки раҳбар ходими билан гаплашди. Уларнинг айтишича¸ бозордаги текширувлар тижоратга ҳалақит бераëтгани йўқ.\n2017 йилгача бозор президент оиласига мансуб бўлган\nОзодлик радиоси қирғиз хизмати Уюшган жиноятчилик ва коррупцияни тадқиқ қилиш дастури ҳамда Бишкекдаги Kloop ахборот сайти билан ҳамкорликда 21 ноябрда эълон қилган журналистик суриштирувда Тошкентдаги “Абу-Сахий” бозори ва шу номдаги карго ширкатининг Ўзбекистон биринчи президентининг куëви Тимур Тиллаевга тегишли бўлгани айтилади.\n“Божхонадаги миллионлар: қароқчилик ва ҳимоя” деб номланган журналистик суриштирув муаллифлари мавзуни ўрганиш жараёнида Тошкентдаги “Абу Сахий” бозорига яқинларгача эгалик қилган Тимур Тиллаевнинг адвокати Марк Раймонд билан боғланиб ундан мана бундай жавоб олган.\nТиллаевнинг адвокатига кўра, бозорга жаноб Тиллаевнинг ўзи асос солган ва уни ривожлантирган.\nАдвокатга кўра¸ бозор 2017 йилнинг декабрида Тиллаевлар тарафидан сотиб юборилган.\n2017 йилда эгаси ва номи ўзгарган "Абу Сахий" бозорига Ўзбекистон марҳум президенти Ислом Каримовнинг иккинчи қизи Лола Каримованинг турмуш ўртоғи Тимур Тиллаев эгалик қилгани ҳақида Рейтер агентлиги ҳам 2018 йили ëзган эди.\n2018 йилнинг 7 январида ЎзА ахборот агентлиги "Тошкент вилоятининг Зангиота туманига ташриф буюрган Ўзбекистон Республикаси Президенти Шавкат Мирзиёев “Абу Сахий” бозорида амалга оширилган сўнгги ўзгаришларнинг натижалари ҳақида сўз юритган"и ҳақда хабар қилган.\nАгентлик Ўзбекистон Республикаси Президенти Матбуот хизмати маълумотига таяниб, собиқ «Абу Сахий» МЧЖда давлат бюджетига бир ойда 5 миллиард сўм тушганини хабар қилган.\n"Пойтахтнинг энг йирик бозорларидан бири бўлган «Абу Сахий» МЧЖ «Тошкент ипак йўли» мажмусига айлантирилгандан сўнг атиги 15 кунда тушум 35 миллиард сўмга етган" деб хабар қилган ЎзА.\nМиллий ахборот агентлиги хабарида собиқ "Абу Сахий" «Тошкент ипак йўли» мажмусига айлантирилгани айтилган. Бироқ нусхаси Озодликда мавжуд ҳужжатларда бозорнинг ҳозирги номи "Tashkent trade center”дир.\nҲужжатларда бозорнинг номи “Tashkent trade center” масъулияти чекланган жамият хорижий корхонаси" дейилган. Бозор манзили "Тошкент шаҳар, Чилонзор туман, Бунëдкор кўчаси, 156 уй" дея қайддан ўтказилган.\nБозорнинг бугунги асл эгаси кимлиги ҳақида ҳозирча Озодликда аниқ маълумот йўқ.


Шереметьеводаги SSJ-100 ҳалокатида янги тахмин пайдо бўлди\nЖаҳон 992 16.05.2019 16:40:56\nМосквадаги Шереметьево аэропортида Sukhoi Superjet 100 (SSJ-100)нинг ҳалокатга учрашида самолётдаги конструктив камчиликлар сабаб бўлган, деган тахмин илгари сурилмоқда. Бу ҳақда терговга яқин манбага таяниб РИА Новости хабар берди.\n“SSJ Шереметьевога қўниш чоғида синган шассилари ёқилғи бакига шикаст етишига, керосиннинг тўкилиши ва ўт чиқишига олиб келган. Шундай қилиб, самолётни лойиҳалашда ҳисоб-китобда хатога йўл қўйилган”, — деган агентлик суҳбатдоши.\n15 май куни транспорт вазирлиги тергов илк хулосалари икки-уч ойда тақдим этилишини маълум қилган. Айни пайтда ҳалокатнинг асосий тахмини сифатида учувчилар хатоси кўрсатилмоқда. Тергов қўмитаси маълумотига кўра, қўнишдан олдин улар ёқилғини зарур даражада чиқариб ташламаган (ишлатмаган). Бу эса самолётнинг аланга олишига сабаб бўлган.\n“Коммерсант”нинг ҳалокатга яқин бўлган терговдаги манбасига таяниб ёзишича, мутахассислар Sukhoi Superjet 100 бортидаги юзага келган фавқулодда ҳолатнинг схемасини реконструкция қилган.\n«Аэрофлот» авиакомпаниясига қарашли SSJ-100 самолёти 5 май куни Москвадан Мурманскка учаётиб, дарҳол Шереметьево қайтган ва қўниш пайтида ёниб кетди. Ҳодиса оқибатида 41 нафар йўловчи, шунингдек 1 нафар борт кузатувчи ҳалок бўлди. Омон қолганлар эса 37 нафар киши бўлиб, шулардан 4 нафари экипаж аъзоларидир.


Қуръонга кўра "Авлиё" - Musulmonlar\nҚуръонга кўра “Авлиё”\n“Билингки, Аллоҳнинг авлиёларида на қўрқув бўлади ва на хафа бўладлар. Улар – ишониб-суянган ва тақво қилганлардир.” (Юнус 10/62-63)\nЮқоридаги оятда, тақводорлар авлиё эканини айтди. Энди тақво нима ва тақводор ким эканини келгувси оятлардан билиб оламиз. Тақво – қўрққан нарсасидан сақланиб ҳимояланиш, жавобгарликни ҳис қилиш ва масъулиятли бўлиш деган маъноларда ҳам ишлатилади. (Муфрадот тақво моддаси) Қуйидаги оятлар тақво эгалари кимлар эканини очиқлаб берувчи оятлардир:\n“Биздан – қилган ишларини энг чиройлилари билан қаршиланиш сўзини олганлар, Жаҳаннамдан узоқ тутиладилар, унинг хайқириғини ҳам эшитишмайди. Жонлари истаган неъматлар ичида ўлимсиз ҳолда қоладилар. Энг катта қўрқув ҳам уларни хафа қилолмайди, фаришталар улар билан юзлашади ва “сизларга сўз берилган кун мана шу кундир” дейишади.” (Анбиё 21/101-103)\n“(Қилган ишларининг энг чиройлилари билан мукофотланиши ҳақида сўз олганлар) – Катта гуноҳлардан ва фаҳш ишлардан сақланганлардир; бошқа гуноҳлар хориж. Роббингнинг мағфирати кенгдир.” (Нажм 53/32)\n“Агар тақиқланган гуноҳларнинг катталаридан сақлансангизлар, хато-камчиликларингизни (кичкина гуноҳларингизни) беркитиб-тўсамиз ва сизларни шарафли бир ерга жойлаштирамиз.” (Нисо 4/31)\nОятлардан маълум бўлишича, халқ орасида маълум ва машхур бўлган “Аллоҳнинг дўстлари фақат фано филлоҳ, бақо биллоҳ, автод, қутб, ғовс, пир, шайх мақомини олганлар” вҳ кз Қуръонда бўлмаган атамалар остидаги сохта авлиёлаштирилган шахслар эмаслиги очиқча ўртага чиқмоқда. Оятлардан маълум бўлишича, Аллоҳга ич-ичидан ишонган, кунда 5 вақт намозини адо қилган, мол-мулкини ўз ўрнида сарфлаган, Аллоҳнинг китобларига ишонган ва катта гуноҳлардан сақланган ҳар бир Мусулмон Аллоҳнинг дўстидир. Ҳар бир Мусулмон: “Мен Аллоҳнинг дўсти бўлмасам, Аллоҳнинг душманиманми?” деб ўз-ўзига савол бериб кўрсин ва йўлини ўзи танласин.\n Фаҳш бу – зино қилиш ва эркак билан эркак ва аёл билан аёлнинг жинсий муносабат қуришидир.\nАвлиё Аллоҳ дўстлари Тақво\nТавҳиднинг муҳим 3 жиҳати


Чехия президенти Земан ваколатидан маҳрум қилиниши мумкин - zarnews.uz\nЧехия президенти Земан ваколатидан маҳрум қилиниши мумкин\nЧехия Сенати бугун, 19 октябрь куни касалхонага ётқизилган Президент Милош Земаннинг вазифаларини бошқа расмийларга топшириш имкониятини муҳокама қилади, деб ёзади РИА Новости маҳаллий ОАВга таяниб.\n"Сенатор (Милош) Выстрчилнинг айтишича, Сенат бугун Чехия Конституциясининг 66-моддасига биноан Земанни президент ваколатидан маҳрум қилиш-қилмаслигини ҳал қилади".\nЯкуний қарорни парламентнинг иккала палатаси ҳам қабул қилиши керак. Қуйи палатанинг биринчи мажлиси 8 ноябрга белгиланган. Президент ваколатлари спикер ва бош вазирга берилиши мумкин. Аммо гап Земаннинг вазифасидан олиниши ҳақида кетмаяпти, у 2023 йилгача президентлик лавозимини эгаллайди.\nАйни пайтда Милош Земан Прагадаги Марказий ҳарбий госпиталнинг анестезиология-реанимация бўлимида ётибди. У 10 октябрь куни парламент сайловларида партияси мағлубиятга учраган бош вазир Андрей Бабиш билан учрашувдан сўнг зудлик билан касалхонага ётқизилган эди.\nЧехия сиёсий инқироз ёқасида: Президент Земан касалхонага ётқизилди\nЧехияда йўловчи ва юк ташувчи поездлар тўқнашди (видео)\nЧехиялик дастурчиларнинг “16 миллион евролик иш”ни текинга бажаргани боис вазир истеъфога чиқди


Бузилган муносабатларни тиклаш — Dilkashradio.com\nБузилган муносабатларни тиклаш\nАссалому алайкум қадрли биродарлар. Муносабатларнинг бузилиши, хар қандай кишининг кўнглини ғаш қилади. Муносабатларнинг бузилишида ўйламай қилинган хатолар сабаб бўлади. Аммо бу хатоларни тўғрилаш ва муносабатларни тиклаш мумкин. БИроқ муносабатларни бузишдан кўра уни тиклаш қийинроқ. Агар ким биландир муносабатингиз бирон сабабга кўра бузилган бўлса, уни тиклаш хақида ўйлаб ўтирмаймиз. Муқаддас Рух бу хақида эслатган тақдирда хам, ичимиздаги мағрурлик ва қайсарлик ўша биродарнинг олдига бориб, келишиб олишга йўл қўймайди. Муносабатларни бузиш Худонинг иродасига тўғри келмайди. Биз ўтган сафарги сухбатларимизда Худованд имонлиларнинг бир бўлишини исташи хақида тўхталиб ўтган Эдик. Хозир хам шуни таъкидламоқчимиз-ки, Худованд бизнинг биродарлар билан яқин ва ўзаро мухаббатли муносабатда бўлишимизни истайди. Хаворий Павлуснинг айтишича, бошқалар билан яхши муносабатда бўлиш ва муносабатларни тиклай олиш қобилияти, рухан етукликнинг белгиси бўлади.\nРаббимиз Исо Масих, орангизда мухаббат хукмрон бўлса, атрофдагилар сизлар менинг шогирдларим эканлигингизни шундан билиб олади, деган эди. Биз орамиздаги келишмовчилик ёки жанжаллар билан эмас, бир-биримизга бўлган севгимиз билан донг таратишимиз керак. Жамоатдаги шармандали холатлар бутун имонлиларни уятга қўяди. Бу атрофдагилар учун жуда ёмон гувохлик бўлади. Бундай воқеалар хозир хам кўплаб учрайди. Хаворий Павлус даврида хам бундай воқеа содир бўлган ва Павлус бундан жуда хижолат бўлган эди. У Коринфдаги жамоатга шундай деб ёзганди: «Сизлар уялинг деб шуларни айтяпман. Нахотки орангизда ўз биродарлари орасида хакам бўладиган биронта хам доно одам йўқ?” У ўша жамоатда бу муаммоларни, келишмовчиликларни хал қила оладиган биронта хам етук имонли йўқлигидан асабийлашган эди. Агар сизнинг хаётингизда Худонинг баракаси ва мархамати бўлишини истасангиз, Худонинг фарзанди сифатида ном чиқаришни истасангиз, тинчлик ўрнатувчи бўлишни ўрганишингиз керак.\nРаббимиз Исо Масих хам: «Тинчлик ўрнатувчилар бахтлидир, чунки улар Худо ўғиллари дейилур”, — деган эди. Агар бу оятга эътибор қилсангиз, У тинчликни севувчилар бахтлидир, демаган. ЧУнки тинчликни хамма севади, аммо тинчлик ўрнатиш камдан-кам одамнинг қўлидан келади. Сиз тинчлик ўрнатиш учун бирор кишига гапиришдан олдин Худога гапиринг. Каломда шундай деб ёзилган: «Худодан сўрамаганингиз учун сизларда йўқ”. Шу ёзувга асосланиб, биз хар қандай келишмовчилик, муаммоларни хал қилиш учун энг биринчи ўринда Худовандга мурожаат қилишимиз керак. Муаммони хал қилишда яна бир қадам, бу биринчи бўлиб гап бошлашдир. Сиз кимнидир хафа қилиб қўйдингизми ёки сизни хафа қилишдими бунинг фарқи йўқ. Мухими ХУдованд биринчи бўлиб сиз харакат қилишингизни хохлайди. Гап бошлаганингиздан сўнг эса уни эшитинг. Унинг хис туйғуларини билмай туриб, асосий гапга ўтманг. Биринчи ўринда фактларга эмас, унинг хис туйғуларига диққат қилинг.\nСиз уни эшитганингизда у ичидаги дардларини бўшатиб олади. Кейин эса келишмовчиликда ўзингизнинг хам айбингиз борлигини айтиб тан олинг. Агар сиз хақиқатда бузилган муносабатларни тиклашни истасангиз шундай қилишингиз керак. Ўз хатойингизни тан олишингиз уни юмшатади. Агар сухбатга хужум рухида келган бўлса, пасаяди. У хам ўз хатосини тан олиши осонлашади. Кейин эса сиз билан келишмовчиликка борган инсонга эмас, муаммога хужум қилиш керак. Инсонни айбламай, муаммонинг сабабини қидириш ва биргаликда хал қилиш лозим. Муаммоларни хал қилишда, нима айтиш эмас, айтмоқчи бўлганларни қандай айтиш мухим хисобланади. Агар сиз тўғри гапни нотўғри охангда айтсангиз, иккинчи одам ўзини химоя қилишга ўтади. Бундай йўл билан муаммони хал қилиш мумкин эмас. Азизлар ўйлаб кўринг-чи, ким билан муносабатингиз бузилган? Агар шундай одам бор бўлса, Худованд муносабатни тиклашингиз учун сизнинг бошлашингизни кутяпти.\nЖамоатни ҳимоя қилиш\nТепаликларни вайрон қилиш\nЎзгармас муҳаббатнинг меваси


Хосеп Гвардиола жамоасидаги пасайиш ҳолати ҳақида: Менда сеҳрли таёқча йўқ\n11:32 / 28.10.2016\nФото: BBC Sports\n«Манчестер Сити» жамоаси бош мураббийи Хосеп Гвардиола Англия лига кубоги доирасида «Манчестер Юнайтед»га қарши кечган ва 0:1 ҳисобидаги мағлубият билан якунланган ўйиндан кейинги фикрларини билдириб ўтди.\n«Ҳозир мен аввалгидек ишлашда давом этяпман. Кетма-кет 10та ўйинда ғалаба қозонган пайтда нима иш қилган бўлсам, ҳозир ҳам шундай ишлашда давом этяпмиз. Бундай пасайишлар барча жамоаларда бўлади.\nОдамлар менда сеҳрли таёқча бор деб ўйлайди, лекин футболда бундайи бўлмайди.\nҲар қандай жамоада яхши ва ёмон натижалар бўлади. Умид қиламанки, бошқа бундай муваффақиятсиз серия такрорланмайди. Бу мураббийлик ишининг бир қисми ва мен ҳеч нарсани ўзгартирмоқчи эмасман», – деган Гвардиола.\nҚайд этиш керакки, испаниялик ушбу мутахассис фаолияти давомида илк марта кетма-кет 6та ўйинда ғалаба қозона олмади.\nХосеп Гвардиола сеҳрли таёқча\nВидео: Гвардиола рақиб жамоа мураббийи билан жанжаллашди\nГвардиола АПЛда навбатдаги рекордни ўрнатди\nБошланғич нуқта: Моуриньо Пепга ютқаздими?


Тошкентдан Омсккача бир қадам\n10 Фев 2020 1045\n15 февралдан «Тошкент—Омск» йўналишида мунтазам автобус қатновлари амалга оширилади. Шуни қайд этиш жоизки, 2018 йилга қадар юртимиздан Россияга тўғридан-тўғри автобус қатновлари бўлмаган.\nТранспорт вазирлиги матбуот хизмати маълум қилишича, 2019 йилнинг декабрь ойидан бошлаб Ўзбекистондан Россиянинг 10 та шаҳрига, жкмладан Москва, Самара, Петербург, Уфа каби шаҳарларга мунтазам автобус қатнови йўлга қўйилган.\nЯнги очиладиган йўналишда «Узавтотранс сервиc» корхонасининг замонавий автобусларида хизмат кўрсатилади. Қатновлар ҳафтанинг сешанба ва шанба кунларига белгиланган. Шаҳарлар ўртасидаги 2 200 километр масофани автобуслар 32 соатда босиб ўтади.\nУшбу йўналиш бўйлаб илк автобус 15 феврал куни соат 18:00 да «Тошкент» автовокзалидан Омск шаҳрининг «Комарова» автовокзали томон ҳаракатланишни бошланиши режалаштирилган. Мазкур йўналиш бўйича чипта нархи 450 000 сўм этиб белгиланган.\nШуни таъкидлаш жоизки, йўловчи ташиш фаолияти суғурта компанияси томонидан суғурталанган, ҳамда автобусларга чиптани онлайн тарзда харид қилиш мумкин, дея хабар беради пойтахт ҳокимлиги матбуот хизмати.\n2 Фев 2020 4946\n7 Фев 2020 4152\n6 Фев 2020 3704\n21 Фев 2020 3613\n1 Фев 2020 3109\n4 Фев 2020 2401\n31 Янв 2020 2244\n4 Фев 2020 2150\n3 Фев 2020 1920\n19 Фев 2020 1707\n31 Янв 2020 1698


Ахборот соҳасида нималар ўзгарди? Журналист ва...\n13.12.2019 18:10 0 2093\nЎзбекистондаги энг оммабоп электрон оммавий ахборот воситалари раҳбарлари, журналистлар ҳамда ижтимоий тармоқларда кўплаб кузатувчиларга эга блогерлар Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги фаолияти ҳақида ўз фикрлари билан ўртоқлашдилар.\n“Anhor.uz” сайти бош муҳаррири Лола Исломова, “Газета.uz” сайти раҳбари Азамат Атажонов, “Daryo.uz” сайти раҳбари Умид Аъламов, “Qalampir.uz” сайти раҳбари Қамариддин Шайхов, “Podrobno.uz” сайти бош муҳаррири Андрей Тешаев, блогерлар Никита Макаренко, Қобил Хидиров, Муҳрим Аъзамхўжаев, Хушнудбек Худойбердиев ва Али Қаҳҳоров ЎзМАА (Матбуот ва ахборот агентлиги) ва АОКА ўртасидаги асосий фарқларни келтирар экан, бир овоздан Ўзбекистон матбуот ва ахборот агентлиги, аслида, журналистлар ҳуқуқларини ҳимоя қилиш ўрнига уларни жазолаш ва назорат қилувчи орган бўлганини таъкидлашди. Янги Агентлик фаолияти туфайли журналистлар оммавий ахборот воситалари ходимларининг манфаатларини ҳимоя қилишга ва қўллаб-қувватлашга тайёр бўлган давлат тузилмаси пайдо бўлганини ҳис қилдилар. Шу билан бирга, маълумотлар олиш анча осонлашгани ва журналистларнинг мақоми сезиларли даражада ошгани ҳам айни ҳақиқат.\nАгентликда ўтказилаётган матбуот анжуманлар ва брифинглар ахборот олиш ишини янада соддалаштирмоқда ва осонлаштирмоқда. Бу давлат органлари ҳамда ОАВ ўртасидаги ўзаро мулоқот ва ҳамкорликнинг пайдо бўлишида ҳам жуда муҳим.\nШу билан бирга, Агентлик томонидан амалга оширилиши лозим бўлган долзарб масалалар ҳам журналистлар эътиборидан четда эмас. Блогер Никита Макаренко таъкидлаганидек, ўтказилаётган матбуот анжуманлари ва брифинглар бошқа тилларга синхрон таржима қилиниши зарур. “Агар улар инглиз тилига ҳам синхрон таржима қилинадиган бўлса, унда ушбу матбуот конференцияларида кўплаб аккредитациядан ўтган хорижий журналистлар ҳам иштирок этиб, мамлакатимиз ҳақида холисона ёзишлари мумкин”, — дея таъкидлайди Макаренко.\nАгентлик ўз фаолияти давомида кўплаб илгари кириш имкони бўлган хорижий ресурсларга қўйилган тўсиқлар ва чекловларни олиб ташлади. Азамат Атажонов, Қобил Хидиров ва бошқа журналистлар ушбу масалада ўзларининг холис муносабатларини билдирдилар. Журналист Қамариддин Шайховнинг фикрига кўра, Агентлик ўтказаётган матбуот анжуманларида журналистлар учун тенг шароит яритилишига эришилди. Ахборотлар барча учун тенг шароитда тақдим этилмоқда.\nБлогер Али Қаҳҳоров эса Агентлик ижтимоий ҳимояга муҳтож ва айниқса, кўриш имконияти чекланган болалар учун яратаётган шароит ҳамда лойиҳаларни тилга олди. Лола Исломова эса журналистлар ҳар томонлама ҳимояланган ва ўзларини янада ишончли ҳис этишлари муҳим аҳамиятга эгалигини таъкидлади.\n“Davletovuz” канали асосчиси Қобил Хидиров соҳадаги қонунчиликни такомиллаштириш зарурлигини қайд этган бўлса, Хушнудбек Худойбердиев Агентлик блогер ва журналистлар блогерларнинг ички қўрқув ва цензураларини енгиб ўтишига ёрдам бериши кераклигини таъкидлади.\nБлогер Муҳрим Аъзамхўжаев эса янги ахборот ресруслари ҳамда мавжуд Интернет нашрларини қўллаб-қувватлаш ва ривожлантириш керак эканлигини, бу йўналишда (балки) грандлар ажратиш мақсадга мувофиқ бўлишини қайд этди. “Qalampir.uz” раҳбари Қамариддин Шайховнинг фикрига кўра, журналистлар учун ID карта заруратини тилга олди.\nЖурналист ва блогерларнинг АОКА фаолияти ҳақида фикр билдиришда давом этмоқдалар. Бу мулоҳазалар билан агентликнинг Телеграмдаги расмий каналида танишиб бориш имкониятига эгасиз.\nКомил Алламжонов АОКА\nЖамият 29/01, 20:13


Қирғизистондаги вазият: парламентнинг янги спикери ҳам истеъфога чиқди. Жээнбеков ниятини айтди | Qalampir.uz\nҚирғизистондаги вазият: парламентнинг янги спикери ҳам истеъфога чиқди. Жээнбеков ниятини айтди\nОлам\t10 Октябрь 2020 18:41 14033\nАлмазбек Атамбоев ҳибсга олинди\nҚирғизистон раҳбарияти таркиби тўлиқ шаклланишга улгурмай, яна бўшлиқлар пайдо бўлиб қоляпти. Бугун, 10 октябрь куни Қирғизистон Жўқорғи Кенешининг янги сайланган спикери Миктибек Абдилдаев парламент депутатлари йиғилишида истеъфога чиққанини маълум қилди.\nБишкекда ўтаётган Жўқорғи Кенеш сессияси хавфсизлигини пойтахтга киритилган ҳарбийлар таъминлаб турибди. Йиғилишни вице-спикер Мирлан Бакиров олиб боряпти.\nМажлисда Бош вазир лавозимига номзоди кўрсатилган Садир Жапаров ҳам иштирок этяпти. У депутатларга ўз дастурини тақдим этди.\nЖапаровнинг депутатларга Президент Сооронбай Жээнбеков Ҳукумат тасдиқлангач, истеъфога чиқиш ниятида эканини ҳам айтиб ўтди. Бу ҳақда у мажлис бошланишидан аввал давлат раҳбари билан суҳбатлашганда, унинг ўзидан эшитганини билдирди.\nАввалроқ, Сооронбай Жээнбеков Хавфсизлик кенгаши котиби Дамир Сагинбаев ва унинг ўринбосари Омурбек Суваналиевни ҳам лавозимидан озод қилди.\nМаълумот учун, тартибсизликлар бошлангач, Жээнбеков оммага кўриниш бермай қўйганда Суваналиев давлат божхона хизматига давлат раҳбарини мамлакатдан чиқармаслик кўрсатмаси берилганини айтиб ўтганди.\n24 Февраль 16:24 54897\n24 Февраль 23:42 37571\n24 Февраль 14:14 32037\n24 Февраль 17:45 25686\n25 Февраль 13:34 21009


Жаҳон соғлиқни сақлаш ташкилоти: Энг фойдали уч парҳез\nЮқтирганлар 582 киши\nСоғайганлар 38 киши\nВафот этганлар 3 киши\n01:09 / 18.04.2019\nХалқаро тадқиқотчилар гуруҳи 41 машҳур парҳезни таҳлил қилди, энг фойдали парҳезлар етти кўрсаткич бўйича сараланди: парҳезнинг озишга ёрдам бериш ё бермаслиги, сурункали касалликлар, юрак касалликлари ва диабетга қарши курашадими ёки йўқ, рационнинг қанчалик тўғри тузилгани, ундаги маҳсулотларнинг ҳамёнбоплиги ва уларнинг тайёрланиши осон ё мураккаблиги. Қайси парҳезлар етакчи ўринларни эгаллаганига оид маълумотлар zdorovieinfo.ru’да тақдим этилди.\n1. Ўрта ер денгизи парҳези\nТиббиёт фанлари доктори Дэвид Кац уни қуйидаги кўрсаткичлар бўйича ғолиб дея аниқлади: энг оддий парҳез, соғлом турмуш тарзи учун энг муносиб парҳез ва диабетни бартараф қилиш учун энг яхши парҳез. Асосан мевалар, сабзавотлар ва дон маҳсулотларидан иборат рацион ҳаёт давомийлигини оширишга ва сурункали касалликларни бартараф қилишга ёрдам беради. Бундай озиқланишнинг устувор жиҳатлари қуйидагича:\n· Ўсимлик толалари ошқозон саратони ривожланиш хавфини камайтиради;\n· Ёнғоқлар антиоксидантларга бой бўлиб, қариликдаги ақлий заифлашув олдини олади;\n· Ёғли балиқдаги Омега-3 яллиғланишга қарши курашади ва тери эластиклигини сақлаб қолишга ёрдам беради;\n· Зайтун ёғи ва унинг олеокантал номли компоненти оғриқни енгиллаштиради;\n· Меъёрий рацион юрак-қон томир касалликларининг ривожланиш хавфини камайтиради. Олимлар 12 йил давомида 25 минг нафар аёлни кузатиб, бундай озиқланиш тизимида юрак хуружи ва инсульт хавфи 25 фоизга қисқаришини аниқлашди.\nБу парҳезда қандай овқатланиш керак?\nЎрта ер денгизи парҳезида бирор маҳсулотдан тўлиқ воз кечиш талаб қилинмайди. Асосий қоидаларга риоя қилинса бўлгани:\n· Қовурилган таомлардан камроқ истеъмол қилинг;\n· Ёғлилик даражаси кам бўлган пишлоқларни танланг: моцарелла, фета, халуми;\n· Салатларни зайтун ёғи билан аралаштиринг;\n· Гўштдан кўра кўпроқ балиқ енг. Гўшт маҳсулотларидан товуқ гўшти, курка гўшти ва тухумни танланг;\n· Кўпроқ сархил сабзавот ва кўкатлар, помидор, бақлажон, булғор қалампири, цукини, тоғ жамбили, розмарин, қораялпиз ва райҳон истеъмол қилинг;\n· Оқ нонни кепак унидан тайёрланган нонга алмаштиринг.\n2. DASH парҳези\nСаккиз йил илгари олимлар DASH озиқланиш тизими (Гипертонияни даволашга парҳезча ёндашув)ни ишлаб чиқишди. Америка юрак, ўпка ва қон касалликлари миллий институтининг хабар беришича, у холестерин миқдорини камайтириб, вазн ташлашга ёрдам беради. DASH диабетга чалинган беморлар, озиш ва юрак касалликлари учун энг яхши парҳез тоифаларида иккинчи ўринга муносиб кўрилди.\nАтланта университети доктори Шарон Бергквистнинг изоҳ беришича, бундай парҳез яллиғланиш жараёнларини камайтиради, юрак учун фойдали ва ичак бактерияларига қарши курашади.\nDASH ҳам Ўрта ер денгизи парҳези каби танловни у қадар чекламайди, шу боис унга риоя қилиш қийинчилик туғдирмайди. Асосий қоидалар қуйидагилардан иборат:\n· Имкон қадар кўпроқ қайта ишланмаган маҳсулотларни истеъмол қилинг: мевалар, сабзавотлар, дуккаклилар, дон маҳсулотлари, ёнғоқлар ва уруғлар;\n· Дудланган ва консерваланган маҳсулотларни кўп истеъмол қилмасликка ҳаракат қилинг;\n· Кунига камида 4-5 порция мева ё сабзавот истеъмол қилинг;\n· Кўпроқ балиқни танланг, гўштни эса ҳафтасига 2-3 марта истеъмол қилсангиз бўлади;\n· Тўйинган ёғ кўп бўлган маҳсулотларни чекланг: ёғли гўштлар, ёғли пишлоқлар ва ҳ.к.\n· Тузни камроқ истеъмол қилинг: унинг ўрнига зираворлардан фойдаланишга ҳаракат қилинг;\n· Ёнғоқ енг;\n· Имкон қадар оқ унни кепак унига алмаштиринг.\n2009 йилда Доун Д.Блатнернинг “Флекситариан парҳез: озишнинг вегетариан усули” китоби чиққанидан сўнг ушбу парҳез оммалашди. Муаллиф вегитарианликка урғу беришига қарамай, гўшт истеъмоли тақиқланмайди. Шу боис ушбу “мослашувчан парҳез”да холестерин ва тўйинган ёғлар кам, оқсил ва витаминлар эса етарлича. Флекситарианлик нафақат озишга, балки соғлиқни яхшилашга, юрак-қон томир, диабет ва саратон касалликларини камайтиришга ёрдам беради.\n· Ҳар бир таом истеъмолида 50 фоиз сабзавот ва 25 фоиз оқсил бўлиши керак;\n· Гўшт, сут, балиқ маҳсулотларидан тўлиқ воз кечманг, лекин уларнинг истеъмолини камайтиринг. Ҳафтасига камида 2 кунни вегетарианликка бағишлаш керак;\n· Мева, сабзавот, дуккаклилар ва тухум истеъмолини кўпайтиринг;\n· Ора-орада бодом ёки ёнғоқ тановул қилиш мумкин;\n· Ўсимлик оқсилини истеъмол қилинг: тофу сояли пишлоғи, ясмиқ, ловия, нўхат, нут, ёнғоқлар ва писта.\n#Энг фойдали парҳез\nПомпео коронавирус ҳақидаги маълумот билан бўлишмайдиган давлатларни жазолашга чақирди\nЖССТ раҳбари ўз номига таҳдидлар олганини маълум қилди\n23:59 / 08.04.2020\nЖССТ Трампнинг танқидига жавоб берди\n08:04 / 08.04.2020\nБМТда Трампнинг ЖССТни танқид қилишига жавоб берилди


1 Фев 2020 9719\nАйни пайтда дунёда коронавирус инфекцияси тарқалиши, ундан касалланиш ва вафот этаётганлар сонининг ўсиши жиддий тус олмоқда.\nХабарингиз бор, Жаҳон соғлиқни сақлаш ташкилоти (ЖССТ) томонидан Хитойда янги коронавирус тарқалиши билан боғлиқ вазият аҳоли соғлиғини сақлаш соҳасидаги халқаро даражадаги фавқулодда вазият деб эълон қилинди. Бундан бир муддат олдин Ўзбекистон Республикаси Вазирлар Маҳкамасида Эпидемияга қарши кураш фавқулодда комиссиясининг йиғилиши ўтказилган бўлса, шу йилнинг 29 январида давлатимиз раҳбарининг «Ўзбекистон Республикасига коронавируснинг янги тури кириб келиши ва тарқалишининг олдини олиш юзасидан чора-тадбирлар дастурини тайёрлаш бўйича республика махсус комиссиясини ташкил этиш тўғрисида» ги фармойиши қабул қилинди.\nСоғлиқни сақлаш вазирлиги айни масалада ЖССТнинг мамлакатимиздаги ваколатхонаси билан ҳамкорликда видеоселектор йиғилиши ўтказди. Уни соғлиқни сақлаш вазири Алишер Шодмонов олиб борди.\nСоғлиқни сақлаш вазирлиги Хитойдаги эпидемик вазиятдан келиб чиққан ҳолда юртимиз ҳудудига коронавирус инфекциясининг кириб келиши ва тарқалишининг олдини олиш борасида Жаҳон соғлиқни сақлаш ташкилоти билан ҳамкорликда барча зарур чора-тадбирлар амалга оширилмоқда.\nХусусан, ҳаво, автомобиль ва темирйўл транспорти объектларида санитария-эпидемиология ва миграция назорати кучайтирилмоқда. Бу борада қўлланма ва тавсиялар ишлаб чиқилиб, барча тегишли вазирлик ва идораларга ижро учун юборилган. Туну кун фаолият кўрсатувчи махсус штаб ҳаракати йўлга қўйилган. Касалликда гумон қилинган фуқаролар ихтисослаштирилган даволаш муассасаларида чуқурлаштирилган тиббий текширувдан ўтказилмоқда.\nМамлакатимизда Давлат чегараларининг кесишиш жойларида 52 та санитария-карантин пункти фаолият кўрсатмоқда. Давлат чегара постларидан ўтаётган фуқаролар тиббий назорат кўригидан ўтказилиши йўлга қўйилган, шунингдек, тепловизор ёрдамида йўловчиларнинг тана ҳарорати масофадан туриб ўлчаниб, уларнинг умумий ҳолати текширилмоқда.\n— Аммо ушбу чора-тадбирлар хавфсизликни тўлиқ кафолатлайди дегани эмас, — дея қайд этилди видеоселекторда. — Негаки, коронавирус инфекцияси ҳаво томчилари орқали ўтиши, инсондан инсонга юқиши, шунингдек, касалликни клиник белгилари 14 кунгача яширин кечиши хотиржам бўлишга сабаб бўлмаслигига эътибор қаратилди. Қолаверса, бугунгача 20 га яқин тиббиёти ривожланган мамлакатда бу касаллик кузатилаётганлиги вазиятнинг нақадар жиддийлигини кўрсатиб турибди.\nШу боис ҳам, бўлиб ўтган видеоселекторда айни пайтга қадар юртимизда бундай касалликка чалиниш ҳолати умуман кузатилмаганлигига қарамасдан эҳтиёт чораларини янада кучайтириш борасида мутасаддиларга аниқ топшириқлар берилди. Жумладан, хориждан, айниқса, Хитойдан келаётган фуқароларни тиббий кўрикдан ўтказиш, уларнинг руйхатини шакллантириш, касалликнинг яширин даври давомида тиббий назоратга олиш, захира ўринларини тайёрлаш, дори-дармон, дизенфекция воситалари ва зарур тиббий анжомлар билан таъминлаш устидан назоратни янада кучайтириш, касалликка қарши курашишда тегишли вазирлик ва идоралар билан ҳамкорликдаги фаолиятни кучайтириш каби қатор вазифалар кўрсатиб ўтилди, деб хабар беради Соғлиқни сақлаш вазирлиги жамоатчилик билан алоқалар бўлими.


09:08 20 Сентябр 2020\n10:17 18.07.2019 Ҳавола олиш\nОммавий заҳарланган меҳнат мигрантлари алоҳида бинода яшаган ва ўзлари овқат тайёрлаган.\nТОШКЕНТ, 18 июл – Sputnik. Россиянинг Самара вилоятида жойлашган “Кошелевский посад” корхонасида ишлайдиган 68 нафар Ўзбекистон фуқароси “номаълум моддадан заҳарланиш” ташхиси билан касалхонага ётқизилди, деб хабар қилмоқда ТИВ консуллик департаменти.\n“Бош консулхона мазкур корхона ва ҳамюртларимиз даволанаётган тиббиёт муассасалари раҳбарияти билан алоқа ўрнатилган ҳамда вазият назоратга олинган”, - дейилган хабарда.\nИш берувчи корхона ушбу вазият билан боғлиқ бўлган барча молиявий харажатлар ўз ҳисобидан қопланишини маълум қилган. Меҳнат мигрантларининг барчаси қонуний равишда ишлаётгани ва меҳнат шартномасига эга эканлиги айтиб ўтилган.\nТАСС хабарига кўра, айни дамда заҳарланиш сабаблари ўрганилмоқда. Дастлабки маълумотларга кўра, уларнинг барчаси 16-17 июль кунлари енгил ва ўрта заҳарланиш ташҳиси билан шифохонага ётқизилган. Ишчилар Сизран туманида алоҳида бинода яшаган, ўзлари учун овқатни ўзлари тайёрлаган.\nОчиқ манбаалардаги маълумотларга кўра, “Кошелевский посад” корхонаси 2001 йилдан буён қишлоқ хўжалик маҳсулотлари етиштириш билан шуғулланади.


Онлайн қимор уруши: қурбонлар кўпаймоқда | Azon.uz - Ахборот-таҳлилий портал\n1542 14:11 22.11.2021\nКеча фейсбукда бир шум хабарни тарқалди: Фарғонада университетнинг Ёшлар, маънавиятга алоқадор бўлимида ишлайдиган бир йигит ўз жонига қасд қилибди. Таассуфки ёшларга тарбия берувчи, уларга тўғри йўл кўрсатиши лозим бўлган йигит онлайн қимор ўйинларига аралашиб қолган. Тасдиқланмаган маълумотларга кўра 160 миллион сўм қарз бўлиб, тўлашга кўзи етмай ўзини ўлдириб қўя қолган.\nИлм-фан тараққиётининг инсониятга кўп нафлари бор. Ҳозир интернетсиз ҳаётимизни тасаввур қила олмаймиз. Икки соат ижтимоий тармоқларнинг ўчирилгани қанча зарарлар келтиргани, қанча шов-шувларга сабаб бўлганини эсланг. Бироқ тараққиёт билан бирга 1XBet каби ҳаром қимор ўйинлари ҳам кириб келдики, ўша бало сабаб ўзига қасд қилаётган, пул топаман деб бировни ўлдираётган нодон кимсалар кўпайгандан кўпайиб боряпти.\nҲозир ижтимоий тармоқни қарасангиз, ҳамма ўша ўйинни ўйлаб топган, ўша ўйинни ташкил қилганларнинг гўрига ғишт қалаб ётибди. Лекин масаланинг бошқа томони ҳам бор: ўз жонига қасд қилганлар аҳмоқ эмас эдику! Ўз жонига қасд қилганларнинг аксарияти ҳалол-ҳаромнинг фарқига борадиган, қиморнинг ёмон иш эканлигини биладиган ёшда, кўпчилиги олий маълумотли ёшлар бўлиб чиқяптику!\nАйни қирчиллама йигирма-ўттиз ёшда қандай юрак ютиб Аллоҳ берган азиз неъмат – жонига қасд қилишгача боришяпти? Бунинг сабаби нима? Нима учун шунча қурбонлар, фалокатлар бўла туриб, яна онлайн-қиморни ташкил қилиш тарафдорлари топилмоқда.\nНаҳотки шунча ўлим уларга дарс бўлмаяпти?!\nЯқинда Тошкентда биринчи Uzbekistan iGaming Affiliate Conference конференцияси бўлиб ўтди.\nТадбирнинг асосий ҳомийси 1xBet компанияси экан. Уларнинг иддаосича, онлайн қимор спортнинг ривожланишига ёрдам берармиш.\nҚизиқ юзлаб, минглаб одамларни хонавайрон қилиб, ўз жонига қасд қилишга сабаб бўлаётган нарса спортни ривожлантириши мумкинми экан?\nНега зўр бериб онлайн қимор тарғиб қилиняпти? Ёки мамлакатимизда онлайн қимор ўйинларини ташкил қилига рухсат берувчи қонун амалга кирдими?\nБир неча йил олдин бир спорт журналисти телевизорга чиқиб онлайн қимор ва унинг спортга фойдалари тўғрисида оғзидан суви қочиб мақтаган эди. Ўша укамиз 1xBet туфайли умри хазон бўлаётган йигитларни, уларнинг етим қолган болаларини, ортидан қарзга ботиб қолаётган оилаларига нима дея олар экан, ҳозир?\nБу ўйинларни тақиқлаш бизнинг ҳуқуқ-тартибот органлари учун муаммо эмас деб ўйлайман.\nЮқоридаги ҳолатлар Республика бўйлаб кунига содир бўлмоқда. Ҳамюртларимиз онлайн қиморнинг иллатлари ҳақида ўзлари гувоҳ бўлган бир неча воқеалар билан ижтимоий тармоқларда бўлишишган, улардан бир нечаси билан танишинг.\n“Маҳаламда катта оила – икки келин, қайнана-қайнота билан кўчада қолди. 1xBet га пул тиккан экан. Жуда куп бунақалар”, деб ёзади Баҳодир исмли ҳамюртимиз.\nДанғарада 25 ёшли йигит 15-16 млн сўм пул ютқазиб ўзини осганлиги хабари тарқалган.\nГулистонда 26 ёшли Б.Х. интернетда қимор ўйинлари ўйнаб, оқибатда 100 миллион сўмдан ортиқ қарзга ботган. У холасининг хонадонига ўғирликка кириб, унинг жойнамоз устида намоз ўқиётган ўғлини пичоқлаб ўлдирган.\n“Мен хам 1xBet дан куйган одамман. Ўзим Россияда, Нижневартовскда ишлайман. Ҳаммаси мени кимдир телеграмда 1хбет каналига қўшиб қўйганидан бошланган. Ойликларимни ечмасдан картамда сақлардим. Картамда 420 минг рубль пул бор эди. Ўйнашни бошладим 2 кунда 420 мингни 600 минг рубл қилдим. Қизиқиш кучайиб кўп кўп тикишни бошладим. Кейин 10-15 минг ютқаздим. Ютқазган пулимни қайтариб олишим керак деган фикр мени тинч қўймасди. Кечалари ухламасдим. Охир-оқибат ҳамма пулимни ютқаздим. Укамдан 450 доллар қарз олиб, уни ҳам ютқаздим. Ўзимга ўзим қасам ичиб энди ўйнамайман, дедим. Шу йил январда Россияга ишга қайтдим. Пул топганимдан кейин яна бошладим. Уйимга пул юборолмаяпман, кечагина яна 110 минг рубл ютқаздим. Кўзимга ҳеч нарса кўринмаяпти. Ишимиз оғир қийналиб ишлаб топган пулларимни бой бердим. Жами ҳалол ишлаб топиб ютқазган пулим 530000 рубл долларга ҳисобласак 7300$ дан ошиқроқ пул. Ўзбекистонда тақиқлаш керак бу лаънати ўйинни. Бошқа таваккалчи ёшлар ҳам менга ўхшаб куйиб қолишмасин”, деб ёзган мусофирликда юрган йигит.\n14 ёш ўсмир йигит. Тақволи, намозхон оила фарзанди. 2 ой давомида уйидан тинмай пул олган. Онасининг айтишича, 25 минг доллар атрофида пул йўқолган.\n“Қўшнимнинг ўғли букмекерда 30000 доллар ютқазиб қўйибди. Қўшним тадбиркорлик қилиб анча ишлар юришиб кетувди. Ўғилчасига, ўзига машиналар олиб... Ота-онаси қилган меҳнат машаққат билан топган пулларини биттада кўкка совурди. Ҳозир энди хамма машиналарини сотиб қарз сўраб юришибди”.\n“Яқинда биттаси 7000 доллар ютқазиб, уйидагилар билмасин деб ҳаммага “ўғирлашди” деб жар солиб ИИБларга ёзиб ташлаганди”.\nКўриниб турибдики, онлайн қиморда уни ташкил этганлардан бошқа одам юта олмайди.\nAzon.uz сайти кузатувчиларининг онлайн қимор ўйинларига муносабатини аниқлаш мақсадида сўровнома ўтказганимизда, уларнинг 96 фоизи (!) қиморнинг ҳар қандай тури мумкин эмас деган қарорда эканликлари маълум бўлди. Уч фоиз кузатувчилар бу борада маълумотга эга эмаслиги учун аниқ бир муносабат билдирмаган. Бироқ Azon.uz’нинг 1% кузатувчилари онлайн қиморга тез ва осон бойиб кетиш воситаси сифатида қарашини таъкидлаган. Демакки, жамиятимизда қимор ўйинларининг фойдали тарафлари ҳам бор дейдиганлар ҳам топилади. Уларнинг фикрича, қуйидаги сабаблар билан қимор ўйинларидан манфаат топиш мумкин деган хулоса пайдо бўлади:\nБироқ бу сабаблар қимор ўйнаш кераклигига туртки бўла олмайди. Хусусан, бунинг натижасида одамлар хонавайрон бўлиб, ўз жонига қасд қилиш даражасигача етиши қолган барча сабабларни инкор этиб, бу ўйин турининг даҳшатли оқибатларга олиб келишини исботлай олади. Чунки қимор ўйнаган одамда ҳалол мехнат қилмасдан тасодифий омад ҳисобига пул топиш одатининг шаклланиши, дангасаликка кўникиш, ўрганиб қолиш, яъни худди хамр ёки гиёҳванд моддалар сингари муттасил ўз домига тортиш кузатилади. Баъзан мана шундай майл ҳаддан зиёд ўрганишга, яъни берилиб кетишга олиб боради ва алал-оқибат ўз жонига қасд қилиш даражасигача етиши мумкин.\nИстеъмолчилар ҳуқуқларини ҳимоя қилиш агентлигига кўра, жорий йилнинг март ойига қадар Ўзбекистон ҳудудида букмекерлик ва тотализатор фаолиятини амалга ошириш учун бирон-бир хўжалик юритувчи субъектларга лицензия берилмаган. Ўзбекистонда букмекерлик компаниялари учун лицензия бериш ҳуқуқига эга Капитал бозорини ривожлантириш агентлиги эса 2021 йил 1 майда тугатилган. Унинг ваколатлари Молия вазирлигига ўтказилган.\nБугунги кунда амалда бўлган қонун ҳужжатларига кўра, Ўзбекистон Республикасида қимор ва таваккалчиликка асосланган ўйинларни ташкил этиш Маъмурий жавобгарлик тўғрисидаги кодекснинг 191-моддаси ва Жиноят кодексининг 278-моддасига асосан жавобгарликка сабаб бўлади.\nДиний тарафдан оинадиган бўлса, аввало қимор Аллоҳ таоло Қуръони каримда ҳаром қилган амаллардан биридир.\n“Эй иймон келтирганлар! Албатта, хамр, қимор, бутлар ва (фол очадиган) чўплар ифлосдир. Шайтоннинг ишидир. Бас, ундан четда бўлинг. Шоядки, нажот топсангиз.\nАлбатта, шайтон хамр ва қимор туфайли ораларингизга адоват ва ёмон кўришликни солишни ҳамда сизларни Аллоҳнинг зикридан ва намоздан тўсишни хоҳлайди. Энди тўхтарсизлар?!” (Моида сураси, 90-91 оятлар).\nҲозирги замонда тобора урчиб, кўпайиб бораётган онлайн қимор ўйинларидан эҳтиёт бўлишга, яқинларимиз, фарзандларимизни бу каби ҳаром ўйинлар гирдобига тушиб қолишдан сақлашимиз лозим.\nАкс ҳолда ...\nМахсус Илм Ислом сура қимор уруш Онлайн илм-фан Фейсбук Фарғона университет ёшлар Тарбия оила Гулистон\n684 21:30 05.07.2022\n451 21:07 05.07.2022


Суюнчи (ҳикоя) [Abulqosim Mamarasulov]\n— А-а, шунақами? – Қариндош бир оз хўмрайиб жим қолди. Бир минутлик сукут сақлаб бўлгач, яна ўзини ўнглаб давом этди. – Жойи жаннатдан бўлган бўлсин Отабой аканинг, бечора яхши одам эди. Шуни дарров айта қолмайсанми? Сен қазо қилган Отабой аканинг ўғли экансан-да! Мен эса нариги, тирик Отабой акани назарда тутаётган эдим.


ХОҚ Ижроия қўмитаси Токио-2020 Олимпиадаси учун бокс бўйича йўлланмалар қай тартибда ўйналишини эълон қилди\nАйни кунларда Швейцариянинг Лозанна шаҳрида Халқаро Олимпия қўмитаси Ижроия қўмитасининг навбатдаги йиғилиши бўлиб ўтмоқда. Мазкур йиғилишда кўриб чиқилган дастлабки масала келаси йили Токиода бўлиб ўтадиган Олимпия ўйинларида бокс бўйича баҳсларнинг йўлланмалари қай тартибда тақсимланиши бўлди.\nУнга кўра, Токио-2020 Олимпиадасида бокс баҳслари учун эркаклар ўртасида -52, -57, -63, -69, -75, -81, -91 ва +91 килогармм вазн тоифалари амал қилади. Аёллар ўртасида эса -51, -57, -60, -69 ва – 75 килограмм вазн тоифалари бўйича жанглар олиб борилади.\nОсиё-Океания минтақаси учун жами 63 та лицензия ажратилиб, улардан 41 таси эркаклар, 22 таси аёллар бокси ўртасида тақсимланади. Олимпия вазн тоифаларида қитъалар учун турли миқдорда йўлланмалар ажратилди. Масалан, бизнинг минтақамизда -52, -57 ва -63 кг килограмм вазн тоифаларига 6 тадан, -69, -75 ва -81 кг вазн тоифаларига 5 тадан, -91 ва +91 кг вазн тоифалари учун 4 тадан ўрин ажратилган. Аёллар тоифасида эса -51 кг вазн учун 6 тадан, қолган категорияларга 4 тадан ўрин берилди.\nОлимпиада учун саралаш турнирлари келаси йилнинг январь-май ойларида ўтказилиши белгиланди. Бу оралиғда 4 та қитъавий ва 1 та жаҳон миқёсида саралаш турнирлари ўтказилади. Ҳозирча саралаш мусобақа мезбонлари эълон қилинмаган. Январь-апрель оралиғида барча қитъалар бўйлаб минтақавий саралаш турнирлари ўтказилса, унда йўлланма ололмаганлар учун 2020 йилнинг май ойида жаҳон миқёсидаги лицензион мусобақа бўлиб ўтади.\nЭслатиб ўтамиз, Токио Олимпиадасида бокс беллашувлари 25 июль-9 август кунлари бўлиб ўтади.\nUFF.uz Спорт Бокс Халқаро Олимпия қўмитаси


Шу йил 22-27 февраль кунлари Ўзбекистон халқаро ислом академияси ҳузуридаги малака ошириш маркази Дин ишлари бўйича қўмита, Ўзбекистон мусулмонлари идораси ва вилоят ҳокимликлари билан ҳамкорликда Республикамиз отинойилари учун навбатдаги малака ошириш ўқув машғулотлари ўтказилмоқда.\nАна шундай малака ошириш ўқув машғулотлари Сирдарё вилоятидаги отинойилар учун бўлиб ўтди. Унда ижтимоий ҳимояга муҳтож хотин-қизлар билан ишлаш, ёшлар тарбияси, диний ва миллий маросимларни тўғри ташкил қилиш, ёт ғояларга раддия бериш, отинойиларнинг жамиятдаги ўрни ва аёлларга хос фиқҳий масалалар каби мавзуларда дарс тинглашди. Ўқувларда вилоят хотин-қизлар тарғибот гуруҳлари аъзолари ҳам қатнашмоқда.\nЎқув машғулотларини тажрибали профессор-ўқитувчилар олиб бормоқда.\nДругие материалы в этой категории: « Озарбайжонда Ўзбекистон зиёрат туризми салоҳияти намойиш қилинди\tУбайдулла Уватов – манбашунослик ва ҳадисшунослик дарғаси »


mirzoulugbek.tashkent.uz Mirzoulugbek.Tashkent.Uz - Темурийлар Салтанати Таркибида\nБу даврга келиб кучли сиёсий инқирозни бошдан кечираётган собиқЧиғатой улуси бир-бири билан рақобатлашган иккита хонликка бўлинди. Шарқий қисми маркази Или дарёси ёқасига жойлашган Мўғулистон бўлиб, у мўғулларнинг кўчманчилик анъанасига содиқ қолган ва чингизий хонлар томонидан бошқариларди. Бошқа қисми Мовароуннаҳрда амирлар (турк мўғул уруғларининг вакиллари) ҳукмронлиги чингизийлар ўрнини эгаллагач, хукмдорлар кўчманчиларнинг ўтроқлашувию ва шаҳарларнинг ривожланишига ҳамда кўчманчи аҳолининг исломлашувига имконият яратиб бердилар.\nСирдарё бўйи ҳудудлари у ердаги шаҳарлар билан бирга чегара минтақаси бўлиб қолди. Бу ерда иккала хонлик манфаатлари доимо тўқнаш келиб, уларнинг бир-бирига босқинлик қилувчи қўшинлари Тошкент воҳасидан ўтиб турарди. Бундай тўқнашувларда биринчи марта Амир Темур ўзини намоён этди. У 1365 йилда Тошкент яқинида амир Ҳусайн билан биргаликда мўғул қўшинларига қарши бўлган жангда иштирок этади. Шундан сўнг Тошкент ва Сирдарё бўйидаги бошқа кўп шаҳарлар Амир Темурнинг доимий диққат марказида бўлди.\nАмир Темур бутун Мовароуннаҳр ҳукмдори бўлгач (1370), ўз ҳокимиятини Сирдарё ортидаги чегара минтақаларга ёйди ва бу ердаги шаҳарлар унинг Дашти Қипчоқ (Сирдарёдан шимолга томон, Урал, Иртиш ва Чу дарёлари оралиғидаги ҳудуд) ҳамда Мўғулистонга қарши ҳаракатларида таянч нуқталари бўлиб қолди. АмирТемур 1361, 1363 1364, 1365, 1370, 1375, 1389 ва 1390 1391 йиллардаги шимолга юришлари вақтида Тошкентда бир неча марта бўлган. 1396 ва 1397 йилларда Амир Темур суфий шайх Хўжа Аҳмад Яссавий шарафига меъморий мажмуа биноларини бунёд этишда шахсан қатнашиш учун Тошкент орқали Ясси Туркистонга борган. Амир Темур 1404-йил охирги марта Тошкентда бўлди. Бундан олдин улкан салтанатининг шимолий шарқий ўлкаларини ёш набираларига Шоҳрухнинг ўғилларига бўлиб берди. Сирдарё бўйидаги шаҳарлар ва Мўғулистонда алоҳида вилоят ташкил этилди. Унинг маркази Тошкент шаҳри бўлиб, вилоятга тўқкиз ёшли набираси Улуғбекни ҳоким этиб тайинлади.\nШундай қилиб, Амир Темур сиёсатида Сирдарё бўйи шаҳарлари тизими салтанат чегарасида таянч истеҳком вазифасини бажарди. Бунда қўшинларни тартибли жойлаштириш, аскарлар ва отларни озик-овқат ва ем-хашак билан таъминлаш мумкин бўларди. Шу сабабли бу ердаги деҳқончиликни қўллаб кувватлашга, шаҳарларнинг, шу жумладан, Тошкентнинг мудофаа деворларини тиклаш ёки қайта қуриш, шунингдек, қўшимча қалъалар бунёд этишга алоҳида эътибор берилди. Амир Темур 1405-йил бошида Ўтрорда вафот этгандан сўнг, темурий шаҳзодалар ўзаро ҳокимият масаласини ҳал қилдилар. Амир Темурнинг набираси Халил Султон Тошкентни қамал қилгандан сўнг қўлга киритди.\nКейинчалик Тошкент Улуғбекка бўйсунди, у Сирдарё бўйидаги ўзгарувчан вазиятни муттасил ўз назорати остида тутмоғи лозим эди. Улуғбек Тошкент орқали ўтиб, Дашти Қипчоқ кўчманчи қабилаларининг ҳужумига қарши бир неча ҳарбий юришлар қилди (1416,1417,1425-йиллар). Сўнгги юриш Улуғбекнинг асосий ҳарбий ютуғи бўлди, лекин у лашкарбошиликдан кўра кўпроқ "тахтда ўтирган олим" эди.\nXV асрнинг иккинчи ярмида Тошкент қўлдан-қўлга ўтиб турди: кўчманчи ўзбеклар хони Абулхайр (1428 1468 йиллар) томонидан қисқа муддатда босиб олинди. Сўнг турли темурийзода ҳукмдорларга бўйсунди ва ниҳоят Мўғулистон хони Юнусхон қўл остига ўтди. Мўғулистоннинг Чиғатой хонлари Шайбонийхон бошчилигидаги қўшинлар келгунча шаҳарни бошқариб турдилар. Шайбонийлар ҳокимияти Мовароуннаҳр ва Туркистонда қарор топиши билан XVI аср бошидан Тошкент ва Сирдарё музофотлари бу сулоланинг шимолий тармоғига мансуб хонлар томонидан бошқарилди.\nЎзбекистоннинг ҳозирги пойтахти чегарасида олиб борилган археологик тадқиқотлар натижалари ва уларни тўлдирган ёзма ман балардаги маълумотлар, шунингдек, топонимик тадқиқотлар Тош кентнинг умумий қиёфасини тиклаш имконини беради. У дашт билан чегарадаги муҳим стратегик манзил қалъа, ХIV-ХVI асрларда йирик ҳунармандчилик ва савдо маркази бўлган.\nБу даврда Тошкент шаҳристони девор билан ўралган қалъа ва шаҳар атрофларидан ташкил топган. Шаҳристонда бир-бирига туташ тураржой биноларидан ташқари асосий бозор майдони — ўртасида ҳовузи бўлган Регистон, масжид ва мадраса, карвонсаройлар, хаммомлар жойлашганди.\nШаҳардаги асосий қурилишлар суфийликнинг нақшбандия тариқати вакили — шайх Хўжа Аҳрор номи билан боғлиқ бўлиб, у ўз замонасининг сиёсий ҳаётига сезиларли таъсир кўрсатган эди. Тошкент атрофларидаги кўплаб ерларга, шаҳардаги дўконлар ва хонадонларга эгалик қилиб, бадавлат бўлган. Шаҳар жоме масжидидан ташқари, яна иккита масжид, иккита мадраса ва Кўкча даҳасидаги Кўпчилик маҳалласи кўприги қурилишини унинг номи билан боғлайдилар.\nШаҳар ҳаётида ҳунармандчилик ишлаб чиқариши жуда муҳим аҳамият касб этган. Соҳа тармоқлари шаҳар эҳтиёжини қондириш билан бирга, кўчманчи даштликлар билан савдо килиш учун моллар етказиб берарди.\nШаҳар ҳунармандлари темир, кумуш, қўргошин, ферузага бой бўлган Шош тоғларидаги конлардан олинган хом ашёни қайта ишлардилар. Бу тоғларнинг маъданга бойлиги тўғрисида XIV асрда Ҳофизи Абрў гувоҳлик беради. Икки аср кейин шоир ва файласуф Зайниддин Восифий темир ва феруза конларидан хамон бойликлар қазиб олинаётганини таъкидлайди.\nШаҳарда чорвадор хўжаликлар етказиб берган маҳсулотлар (тери, жун, суяк ва бошқалар) қайта ишланарди. Ҳунармандлар анъанага кўра, касб-корига мувофиқ маҳаллалар ва бозорларда жойлашган эди. Бу XIX аср шаҳар маҳаллаларининг номларида ўз аксини топган: Дегрезда қозон қуювчилар, Мисгарликда мисгарлар, Парчабофда кимхоб тўн тикувчилар, Эгарчида эгар ясовчи лар, Чархчида чархчилар, Темирчиликда темирчилар, Заргарликда заргарлар яшаган ва ҳоказо.\nХV-ХVI асрлардаги ҳунармандлар устахоналари ва буюмларининг қолдиқлари археологлар томонидан, асосан, шаҳарнинг марказий, ғарбий ва жанубий қисмларидан топиб ўрганилган. Бу жойларда кулоллар ва ғишт қуювчилар, шишадамгирлар ва мисгарлар яшашган.\nШаҳар ҳунармандчилигининг асосий маҳсулотларини рўзғорда ишлатиладиган сирли идишлар ташкил этиб, улар аввалги мўғул даврига мансуб сополдан кескин фарқ қиларди. Ундаги безак санъати ва идишларга гул солиш усули янги йўналишга мансуб бўлиб, бу йўналиш Ўрта Осиёнинг барча етакчи кулолчилик марказларида XIV асрнинг иккинчи ярмидан бошлаб шаклланган эди. Буни мутахассислар, одатда, Амир Темур давлатининг пойтахти Самарқанд билан боғлайдилар. Безакларнинг янги шакллари, яъни ҳаворанг кобальт безаклар ва мовий тиниқ ранг бериш одат тусига кирди. Технологияда янги усулларнинг жорий этилиши ва умуман ҳамма жойда янги усулнинг тарқалишининг ўзи уларнинг улкан маданий ва иқтисодий макон яратилганлигининг самараси, бу макон доирасида ана шундай ютуқларга эришиш имконини берди. Кобальтли безак усулида ишланган идиш Мин сулоласи давридаги хитой чиннисига тақлидан ясаларди. Хитой чинниси XIV асрда Мовароуннаҳрга кириб келиб, сарой муҳитида урф бўлиб қолган эди. Самарқандда бу усулнинг ажойиб наъмуналари яратилди. Пойтахтдаги намуналарга тақлид қилиш чекка ҳудудларга ҳам тарқалди. Тошкент кулолчиларининг маҳсулотларида хитойликлар маҳоратини ўзлаштирилганлиги яқкол сезилиб туради. Уларда таниш унсурлар "учқур оху", нилуфар, тўлқинлар, булутлар ва айниқса, жониворларнинг табиат қўйнидаги тасвири сузаётган ўрдакчалар, қарқара, парвоздаги турна сингарилар акс этган. Қушлар ҳаётий қилиб, нафис ишланган, шу билан бирга усталарнинг уқувсизлигини кўрсатиб қўядиган дағал ижролар ҳам учрайди.\nМаҳаллий ҳунармандларнинг буюмларидан ташқари шаҳарда Хитой, Эрон, Ҳиндистондан савдогарлар олиб келадиган моллар ҳам сероб бўлиб, бу моллар кейинчалик доимий савдо қизиб турадиган Олтин Ўрда бозорларига олиб ўтилган.\nXV асрда Олтин Ўрда пойтахти Саройдан бошланиб Устюрт орқали Урганч, Ўтрор, Тошкент, Олмалиқ ва у ёғига Хитойга олиб борувчи савдо йўли фаолият юритган. Бу асосий йўлнинг тармоқлари Урганчдан Бухорога, Самарқанд, Амул ва Хуросонга борарди. Ўтрордан Сирдарё соҳили бўйлаб йўл Шош вилоятига ва Хуросонга чўзилган эди. Ана шу вақтнинг ўзида Тошкентдан Чордарага, ундан ўтиб Сирдарёнинг сўл қирғоғи бўйлаб, Оққўрғондан ўтиб, Саброн орқали Ясси Туркистонга олиб борувчи карвон йўли билан туташиши муҳим аҳамиятга эга бўла бошлайди. Темурийлар бошқарган Тошкентнинг катта ҳудудни эгаллаган шаҳар атроф қишлоқларидаги чорбоғлар, боғлар ва экинзорлар орасида ҳам ҳунармандчилик устахоналари, бозорлар ва карвонсаройлар жойлашган эди. Бундан ташқари, шаҳар атрофидаги қадамжолар ва эски қишлоқларда вужудга келган бир неча ёдгорликлар эътиборга моликдир.\nЖумладан, шаҳар деворидан шимолда, Кайковус ариғидан сув ичадиган жойда X аср илоҳиётчиси Абубакр Муҳаммад Қаффол Шоший мақбараси жойлашган бўлиб, бу табаррук зот номини 300 йилдан кейин Жамол Қарший тилга олган. Мақбара муқаддас қадамжолардан бири бўлиб келган. XVI асрда мақбаранинг янги биноси қурилган.\nXIII аср охири ва XIV асрда Мовароуннаҳр ва Туркистонда суфийлар ҳамда азиз авлиёларнинг қадамжоларига сиғиниш кенг тарқалди. Суфийлар кўп соҳаларда сунний уламоларини сиқиб чиқарадилар. Туркий элатлар орасида дарвиш зоҳидларнинг яссавийлик тариқати айниқса, кенг тарқалган эди. Бу тариқат асосчиси XII асрда яшаган Аҳмад Яссавий бўлган. Мовароуннаҳрда эса нақшбандия тариқати ва унинг асосчиси Баҳоуддин Нақшбанднинг (1389 йилда вафот этган) шуҳрати ортди. Амир Темур муқаддас шайх ва суфийларга ҳомийлик қилган ҳамда ёдгорлик бинолари мақбаралар, жоме масжидлари, суфийликнинг ривожланиши туфайли ҳаётга даъват этилган дарвишлар ҳужралари хонақоҳларни қуришга ижозат берган. Унинг бу борадаги фаолияти Тошкентда сезиларли из қолдирган.\nТошкентнинг ғарбий чеккасидаги юқорида қайд этилган Орифон қишлоғи шаҳар таркибига кирди. Бу ерда Зайниддин бобо номи билан боғлик қадамжо вужудга келди. Унинг қабри устига қурилган чоғроқ чортоқ Амир Темур фармойиши билан XIV аср охирида мақбарага айлантирилди.\nТошкент яқинида, шунингдек, Хўжа Аҳмад Яссавий муридларидан бири Зангиота Ойхўжа ибн Тошхўжа ва унинг хотини Анбарбиби мақбарасини ўз ичига олган суфийлик мажмуаси ҳам Амир Темурнинг ҳомийлигида қуриб битказилган, деб ҳисобланади.\nЯна бир хотира ёдгорлик мажмуаси Тошкентнинг шарқий чеккасида шайх Хўжа Аҳрор ҳомийлигида унинг қариндоши Шайх Хованди Тоҳур (1355 йилда вафот этган) қабри ёнида барпо этила бошланди. Аввал шайхнинг мақбараси бунёд этилди. XV асрда мажмуа Қалдирғочбий мақбараси билан тўлдирилган ва шу аср охирида Тошкент ҳукмдори Юнусхон шарафига ёдгорлик биносини қуриш билан ниҳоясига етказилди.\nТошкент меъморчилик қурилиш мактаби мутахассисларнинг фикрига кўра, Ўрта Осиёга хос анъаналарнинг умумий йўналишида ривожланган бўлсада, пойтахт Самарқанднинг ҳашаматли меъморчилигидан фарқ қилмасди. Қурилишларни режалаштириш ва муҳандислик ечимлари Темурийлар даври ижодий тафаккурининг энг яхши ютуқларига жавоб берарди. Бу Туркистоннинг шимолидаги Хўжа Аҳмад Яссавий мақбарасида ўзини намоён этди.\nАмир Темур ва темурийлар даврида маданият ҳар жиҳатдан гуллаб яшнаган давр эди. Темурий шаҳзодалардан кўпчилигининг саройларида адабий бадиий муҳит шаклланган бўлиб, Шарқнинг йирик алломалари фаолият олиб борарди. Тошкент чекка ҳудудда жойлашганлигига қарамай, маданий марказлардан бири сифатида маданият, фан ва адабий ижоднинг умумий юксалишига ўз ҳиссасини қўшди. Жумладан, XIII-XIV асрнинг бошида яшаган шоир ва йирик тарихчи олим Абу Сулаймон ал-Банокатий номи машҳурдир. У жаҳон мамлакатлари тарихига оид "Тарихи Банокатий" асарини ёзиб қолдирган.\nXV асрнинг машҳур олими Ҳомиддин Тошкандий шу ерда туғилиб ўсган бўлиб, у файласуф, тилшунос ва шоир эди. У кўп олимларнинг асарларига, шу жумладан, араб тили грамматикасига бағишланган шарҳлар ёзган. Шарқнинг таниқли шоирларидан бири Бадриддин Чочий (XII аср охири) ва олим ҳамда ҳаттот Жамшид Шоший (XIV аср) ҳам Шошда яшаб, ижод этганлар.\nТошкент ижодий муҳити анъаналари бу ерда дастлаб Шайбоний султонлар саройида адабий тўгарак вужудга келтирди. Кейинги даврда эса унинг фаолияти ривожланишда давом этди. Шоир, хажвчи ва файласуф Зайниддин Восифий (1485/86 1566) Тошкентга келиб, бу ерда ўзининг иккинчи ватанини топди. У Тошкент ҳақида мадҳиялар ҳамда қимматли тарихий асарлар ёзиб қолдирган. Унинг Тошкентни таърифлаган қуйидаги мисралари бор:\nБир диёрки, анда сунбулу раъно,\nХалқин жаҳон айтар мардуми доно.\nАндоқ бир шаҳарки жаннатмакондир,\nҲижолатдин жаннат сийнаси қондир.\nБу кентни ким кўрса асло жилмагай,\nЖаннат неъматларин орзу қилмагай.\nБўлак юртларда гар бўлгунг бахтиёр,\nБунда гадолик беҳ, этгил ихтиёр.\nМуборак тупроги мисли тўтиё,\nСуйи раҳмат суйидин хўброк, гўё.\nТупрозин гардлари етса фалакка,\nБўлгудек тўтиё чашми малакка.\nШунипг чун елуни элтиб осмона\nАтру упа қилур ҳуру ғилмона,\nСуйи қаршисида оби ҳаёт ҳеч,\nЗулмат сари кетсин, шармандадан кеч.\nХизр гар суйидан хабар топсами,\nЗулматни тарк этур, ҳам қолмас ғами.\nБалки аввал излаб топган бўлса ул,\nОби ҳаёт таркин айлаган буткул.\nТоп-тоза зилолдек Парак дарёси,\nСалсабил нархига монанд қиёси.\nОстидаги тошлар дурдан қолишмас,\nДурлар бозорида нархи ҳеч тушмас.\nНасими гўёки Исонафасдир,\nАнга етмоқ Масиҳога ҳавасдир.\nТеграсин қуршаган гўзал чорбоғлар,\nАлардин эрамнинг кўксида доғлар.\nБоғларин васфина агар киришсам,\nЁддан кўтарилур беҳишту Эрам.\n(Форсийдан Наим Норқулов таржимаси).\nПечать 01 Май 2014 Ўқилди: 1878


Испания 2022/2023 йиллар учун маҳсулот етиштириш ҳисоб-китобларини кескин қайта кўриб чиқди.\nEastFruit мутахассисларининг хабар беришича, ҳосилдорлик пасайишига асосий сабаб — баҳорги совуқ ва нам ҳаво. Мазкур ҳолат Испания бодомзорларига жиддий зарар етказди.\nРеспубликада жами экин майдонлари 626 161 гектарни ташкил қилади, шундан 514 484 гектари ҳосилдордир. Қолган 100 000 гектар майдон яқин бир неча йил ичида мева бера бошлайди. Органик бодом етиштириш 123 953 гектар майдонни эгаллаган, шундан 104 200 гектари мева беради. Қишлоқ хўжалиги маҳсулотларининг бош реестри (REGEPА) тақдим этган ушбу рақамларга асосланиб айтадиган бўлсак, бодом мағзини етиштириш 144 минг тоннага етиши мумкин.\nБироқ, март ва апрель ойларида ёмғир, дўл, торнадо, совуқ ва чангланишнинг кечикиши ушбу потенциални пасайтирди ва Испаниянинг АEOFRUSE ишлаб чиқарувчилар ташкилоти Descalmendra Бодом етиштирувчилар миллий ассоциацияси билан ҳамкорликда ҳозирги кунда бодом мағзи етиштиришни 75 051 тоннага баҳоламоқда.\nШундай қилиб, анъанавий маҳсулот етиштириш 63 946 тоннани, органик маҳсулот етиштириш эса 11,105 тоннани ташкил қилиши керак.\nБу нархларнинг кескин ошишига сабаб бўлди. Валенсия бодоми нархи ошган бўлса-да, Ларгетадан бодом деярли йўқ, дея хабар бермоқда EastFruit интернет нашри.\nКиритилди: 21:41 21.05.2022. Ўқилди: 1738 марта. Фикрлар сони: 1 та.


ОАВ: Турк ҳаво кучлари Сурия устида парвозларни бекор қилди - 27.11.2015, Sputnik Ўзбекистон\nОАВ: Турк ҳаво кучлари Сурия устида парвозларни бекор қилди\nУшбу қарор Су-24 фожеасидан кейин қабул қилинди. 27.11.2015, Sputnik Ўзбекистон\n19:06 27.11.2015 (янгиланди: 19:09 27.11.2015)\nУшбу қарор Су-24 фожеасидан кейин қабул қилинди.\nТОШКЕНТ, 27 ноя — Sputnik. АҚШ бошчилигидаги халқаро коалиция таркибида “Ислом давлати” террорчилик ташкилотига қарши кураш олиб бораётган Туркия ҳаво кучлари Сурия ҳудуди устида парвозларни бекор қилди, Hurriyet газетаси хабарига асосан.\nСешанба куни Сурияда ҳудудида Россияга тегишли бўлган Су-24 бомбардимончи самолёти ҳалокатга учради. Россия президенти Владимир Путин Самолёт “ҳаво-ҳаво” турдаги ракета ёрдамида Турк ҳаво кучлари томонидан уриб туширилганлигини айтди. Россия президенти ушбу фожеани “Террорчилар ҳамтовоқлари томонидан зимдан берилган зарба” деб атади.\nРоссия Мудофаа вазирлиги айтишига қараганда, бундан буён барча бомбардимончи самолётлар ҳимоя остида учади. Ҳимоя С-400 зенит-ракета комплекси ва “Москва” крейсери ҳамда қирувчи самолётлар ёрдамида амалга оширилади.


Бугунги кунда оммалашиб бораётган итальян термал курорти\nИталиянинг Тоскана вилояти ушбу мамлакат ҳақида оз бўлса-да тасаввурга эга бўлган инсонларга нотаниш эмас.\nБу минтақа асосан ўзининг тарихий шаҳарлари ва архитектура ёдгорликлари билан машҳур. Буларга, албатта, Пиза ва Флоренция, Сиена ва Сан-Жиминьянони мисол қилиб келтириш мумкин. Бироқ бугун гап шаҳарлар ҳақида эмас, Италиянинг энг машҳур ва йирик термал курорти Монтекатини-Терме ҳақида боради. Биз Сизларга Facebook ва Тelegram да турли курортлар ҳақида ҳикоя қилган эдик (айтганча, бизга обуна бўлиб, энг сўнгги янгиликлардан хабардор бўлиб борасиз), бироқ ушбу мўъжаз маскан ҳақида ҳали ёзмаганмиз.\nМонтекатини-Терме шаҳри Римдан 320 км ва Миландан 283 км узоқликда жойлашган (иккала ҳолатда ҳам енгил автомобилда 3 соатдан ошиқроқ юрилади).\nКурорт иқлими – нисбатан майин, Ўртаер денгизи минтақасига хос. Қишда у ерда 2–10 даражада илиқ атрофида, ёзда эса ҳарорат 20–22 гача кўтарилади. Шу боисдан меҳмонлар бу ерга даволаниш учун йил бўйи ташриф буюришади. Шундай бўлса-да, баҳор ва куз фаслларида дам олувчилар сони бошқа вақтлардагидан кўра кўпроқ!\nМонтекатини-Терме Апеннин этагида, Ньеволе дарёси водийсида жойлашганлиги туфайли бу ернинг иқлими ниҳоятда майин ва ёқимли.\nҲудуд ўзининг термал сувлари сабаб инсонларга фойдали бўлиши мумкинлигини антик даврда ҳам тахмин қилишган. Бироқ, манбаларга кўра, ҳаммом ва чўмиладиган жойлар бу ерда фақатгина 16 асрга келиб қурила бошланди. 19 асрда эса курорт аристократлар ва ижод аҳли вакиллари орасида шуҳрат қозонди. Адриано Челентано, Одри Хепберн, шаҳзода Ренье ва малика Грейс, Жузеппе Верди каби машҳур шахслар Монтекатини-Термеда дам олишни яхши кўришган ва ушбу курортда кўп марталаб бўлишган.\nШу вақт ичида бу ерда даволаш борасида қандай тажриба тўпланганини тасаввур қиляпсизми? Курортда ошқозон-ичак тракти, жигар ва буйрак, нафас олиш тизими, таянч-ҳаракат аппарати ва бошқа касалликлар даволанади.\nКурортда асосан сув ва шифобахш лойлар билан даволанилади.\nБироқ аввал ташриф буюрувчиларни маслаҳат олиш учун маҳаллий мутахассисга юборишади ва у муолажалар тартибини белгилаб беради.\nТермал сувларнинг номларини бир ўқиб кўринг! Ахир бу ҳақиқий итальян шеъриятику!\no Режина – жигар ва ўт пуфаги фаолиятини тиклаш учун.\no Туттуччо – жигарни тозалайди ва холестерин миқдорини камайтиради, шунингдек, гастритда ҳам фойдали.\no Леопольдина ошқозон муаммоларидан халос этишга ёрдам беради.\nЛеопольдина сувидан ЛОР-аъзолар касалликларини бартараф қилишга ёрдам берувчи ингаляциялар сифатида фойдаланилади.\nШунингдек, бу ерда бальнеологиянинг турли тадбирлари билан ҳам даволанилади: гидроуқалаш, термал ва соғломлаштирувчи ванналар, кўмир кислотаси ванналари ва ҳ.к. Буларнинг бари таянч-ҳаракат аппаратини даволаш ва янада соғломлаштириш мақсадида қилинади.\nМонтекатини-Терме амалиётидан лой билан даволаш ҳам ўрин олган.\nДаволаш қандай гўзал манзара қўйнида олиб борилишини тушунишингиз учун қуйидаги суратларга бир назар солинг!\nМуолажалар орасида дам олувчилар Монтекатини-Терменинг диққатга сазовор жойлари – қадимги қалъалар, иморатларни томоша қилишлари мумкин бўлади.\nФаол даволанишни ёқтирувчилар учун – бассейнлар, ҳаммомлар, SPA, фитнес-заллар, теннис кортлари ва бошқалар мужассам.\nДаволаниб бўлиб, шифокор кўрсатмаларини бир мартагина бузишни хоҳловчиларни Монтекатини-Термеда итальян ошхонасининг кўплаб ресторанлари кутмоқда. Аммо кафе ва ресторанлар у ерда асосан вегетериан ва парҳезбоп бўлиб, шинам ва таомлари ҳам мазали!\nМонтекатини-Терме мана шулари билан диққатимизни тортди. Ушбу эртакнамо маскан ҳозирданоқ Сизни кутмоқда!


Fergana.uz - ВАТАН ТИНЧЛИГИ ЙЎЛИДА ЖОН ФИДО ҚИЛГАНЛАР НОМИ – АБАДИЙ КЎНГИЛЛАРДАДИР! amCharts examples\nВАТАН ТИНЧЛИГИ ЙЎЛИДА ЖОН ФИДО ҚИЛГАНЛАР НОМИ – АБАДИЙ КЎНГИЛЛАРДАДИР!\n2021-05-06 16:58:09 47\nВилоятдаги иккинчи жаҳон уруши қатнашчиларини 9 май байрами билан табриклаш жараёнларида Мустақиллик йилларида Ватанимиз тинчлиги ва осойишталигини таъминлаш йўлида жон фидо қилган жасоратли ўғлонлар хонадонларида ҳам бўлиб, уларнинг порлоқ хотираси ёдга олинмоқда.\nВилоят ҳокими Хайрулло Бозоров, Шарқий ҳарбий округ қўшинлари қўмондони полковник Лутфулла Бузруков, вилоят Мудофаа ва Хавфсизлик тизимлари раҳбарлари, сенаторлар, вилоят секторлари раҳбарлари ва жамоатчилик вакиллари Марғилон шаҳридаги “Йўрмадўз” маҳалласида яшаган, 2000 йил август ойида Сурхондарё вилояти Узун туманида босқинчи тўдаларга қарши кечган жанговар ҳаракатларда хизмат бурчини адо этиш чоғида мардларча ҳалок бўлган Бобуржон Ғаниев хонадонида бўлдилар. Меҳмонларни Бобуржоннинг онаси Мунаввархон Ғаниева кутиб олди.\nМунаввархон Ғаниева 1977 йилда таваллуд топган ўғли Бобуржоннинг умр йўли, эришган ютуқлари, юртга садоқати тўғрисида сўзлаб берди.\nШу куни Фарғона шаҳридаги Дилшод Асанов хонадонига ҳам борилди. Дилшод Асанов ҳам Сурхондарё вилояти тоғли ҳудудларидаги чегараларимиз орқали юртимизга суқилиб кириш ниятидаги босқинчи тўдалар билан бўлиб ўтган жанг чоғида 25 ёшида ҳалок бўлган. Бироқ, унинг фидойилиги, ватанпарварлиги доимо ёшларга ўрнак ва намуна бўлиб келмоқда.\nДилшод Асановнинг онаси Холидахон ая билан мулоқот чоғида саодатли кунларимиз, осойишта ҳаётимизни таъминлашда унинг ўғли каби мард ва жасур ўғлонларнинг ҳиссаси катта экани алоҳида таъкидланди.\nҲар икки хонадон эгаларига пул мукофотлари ва вилоят ҳокимлиги совғалари тантанали топширилди.


ЎзА - Ҳар кимнинг қалбида ўз Ороли бор…\n21.08.2019 Чоп этиш версияси\nОрол фожиаси оламга маълум. Нотўғри хўжалик юритиш сиёсати оқибатида қуриган денгиз балки ўз ҳолига қайтмас, лекин ҳаёт давом этаверади. Қорақалпоқлар қадимдан ғойибдан бахт излаган, ўз орзулари қанотида парвоз қиладиган, оқкўнгил, самимий, кенгфеъл ва заҳматкаш халқ. Уларнинг қайсар ва қайтмас интилишлари, барчага бирдек бағрини очадиган инсоний туйғулари ҳаммага маълум.\nПрезидентимизнинг Оролга дастлабки қадамларидан тортиб, ҳар сафар такрорлаган “одамлар яхши яшаши керак” деган сўзларига эътибор беринг. Орол қуриши билан “йўғон чўзилиб, калта узилиб”, халқ бу ердан умидини узиб кета бошлаганди. Бундай қарасангиз, ҳудудидан битта ҳам ирмоқ оқмайдиган, гиёҳ ўсмайдиган саҳроларда яшаётган халқлар бор, лекин улар ҳам жаҳон тамаддуни билан туташган ҳолда ҳаёт кечирмоқда.\nШавкат Мирзиёевнинг байрам арафасида муйноқликлар билан дилдан суҳбатлашиб, “Кимдир бизнинг ислоҳотларимизга шубҳа қилса, Мўйноққа келиб кўрсин” деган сўзлари ҳудуддаги янгиланишлар кўлами ва манзарасини янада ойдинлаштирди.\nМени айниқса қувонтирган нарса Амударёнинг қуйи оқимида мўътадил сув оқимини таъминлаши мумкин бўлган ғоянинг олға сурилишидир. Дарё дельтасида сув ҳавзалари барпо этилиши балиқчилик билан чорвачиликни ривожлантиришга имкон бериши аниқ. Амударёнинг Туямўйин ва Тахиатош ҳавзалари қаровсиз қолиб, сув оқизиб келган лойқа билан тўлиб, ҳажми кичрайиб кетган эди. Ушбу сув ҳавзалари таъмирланиб кенгайтирилса, қуйи Амударёда мўътадил сув оқимини ҳам таъминлаш мумкин бўларди.\nДавлатимиз раҳбарининг Қорақалпоғистонга бу галги ташрифи ҳам одамларда янги-янги умидлар пайдо қилди, яхши яшашга ишонч туйғусини кучайтирди.


«Болаларни қамоққа ташлашмоқда». Эрдўған Исроилни кескин қоралади\n16:35 / 13.12.2017\nТуркия президенти Ражаб Тоййиб Эрдўған Истанбулдаги мусулмон мамлакатлар етакчиларининг саммитида ал-Қудсни Фаластин пойтахти сифатида тан олишни таклиф қилди ҳамда шаҳарни «мусулмонлар учун қизил чизиқ» деб атади. Бу ҳақда Reuters хабар бермоқда.\nТуркия етакчиси Вашингтоннинг Исроил пойтахтидаги элчихонасини ал-Қудсга кўчириш бўйича қарорини кескин қоралади ҳамда Исроилни «террорчи давлат» ва «истилочи» деб атади.\n«Исроил террорчи давлат. Террорчи ҳарбийлар болаларни ушлашмоқда ва қамоқхонага ташлашмоқда. Ал-Қудсни босиб олинган Фаластин давлати пойтахти сифатида тан олишга чақираман», - дея маълум қилди Эрдўған.\nЭслатиб ўтамиз, аввалроқ Эрон ҳам мусулмон мамлакатларга чақириқ билан чиққани хабар берилганди. Эрон парламенти мусулмон мамлакатларни Исроил билан дипломатик алоқаларни узишга ва АҚШ билан иқтисодий муносабатларни минимал даражага қадар камайтиришга чақирган.\nИсроил Ражаб Тоййиб Эрдўған ал-Қудс\nАфрин кун охиригача эгалланишидан умид қиламан – Эрдўған\n«Эрон, Эрон, Эрон» - Нетаньяҳу Исроилга таҳдидларни маълум қилди\nЭрдўған НАТОни Суриядаги воқеаларга кўз юмишда айблади\nЭрдўған Африн бўйича янги баёнот берди\nИсроилда муддатдан аввал парламент сайловлари ўтиши мумкин


Жамоамиз Қўқонда | "NAVBAHOR" FUTBOL JAMOASINING RASMIY WEB SAHIFASI\nЭртага Қўқондаги “Марказий” ўйингоҳда мамлакат чемпионатининг 11-туридан ўрин олган “Қўқон-1912” ва “Навбаҳор” жамоалари ўртасидаги учрашув бўлиб ўтади. Навбатдаги “водий дерби”сини ҳам муросасиз ва кескин руҳда ўтиши табиий. Ўз навбатида жамоалар ҳам тайёргарликни шунга яраша олиб боришмоқда. Одатда жамоамиз аъзолари водийдаги учрашувларга ўша куннинг ўзида етиб боришарди. Бу сафар мураббийлар штаби ўзгача қарор қилишди. Яъни ўйин бўлиб ўтадиган Қўқон шаҳрига бир кун олдин боришга қарор қилинди. Бугун тушда жамоамиз аъзолари Қўқон сари йўлга тушишди. Футболчиларимиз ўйин олдидан ўтказиладиган сўнгги машғулотни Қўқондаги “Марказий” ўйингоҳда ўтказишади. 31 майга белгиланган учрашув соат 17.00да старт олади.


Туркия президенти Ўзбекистон Бош вазири ўринбосари Рустам Азимни қабул қилди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:25 - Туркия президенти Ўзбекистон Бош вазири ўринбосари Рустам Азимни қабул қилди\nКеча Туркия президенти Ражаб Тойиб Эрдўған Истанбулда Ўзбекистон Бош Вазири ўринбосари Рустам Азимов бошчилигидаги делегацияни қабул қилган. Маҳаллий турк нашрларида ёзилишича, Туркия бош вазири ўринбосари Туғрул Туркеш, иқтисодиёт вазири Ниҳат Зейбекчи ва миллий мудофаа вазири Фикри Ишиқ қатнашган учрашув 1 соат вақт давом этган.\nЎзбекистон делегацияси Истанбулда ўзбек-турк бизнес-форумида иштирок этган, унинг якунида иқтисодий ҳамкорликни ривожлантиришга қаратилган келишувлар имзоланган. Томонлар қишлоқ хўжалиги, тўқимачилик саноати, электроника, кимё саноати, туризм ва логистика соҳаларини ўз ичига олувчи 10 та муҳим секторни белгилаб олишган.\nРустам Азим ўз чиқишида, Ўзбекистон Туркия билан нефткимё соҳасида ҳамкорлик қилиш ниятида эканини ҳам айтиб ўтибди. Унинг сўзларига кўра, Ўзбекистонда 2 та нефтни қайта ишлаш заводи фаолият кўрсатмоқда ва учинчисини қуриш ишлари олиб борилмоқда. Хабарларда унинг “Биз Ўзбекистонда олтин, кумуш ва уран каби фойдали қазилмаларни қазиб олиш ва қайта ишлаш соҳасида ҳамкорлик қилишимиз мумкин”, деган сўзлари ҳам келтирилган.\nТурк Дунёсининг бош душманларидан бири бўлган Ислом Карим замонида Туркия билан алоқалар энг паст савияда эди, дейди мухбиримиз. Ҳозир кескин ўзгаришлар бўлишини ҳам кутиш қийин. Туркия матбуоти Рустам Азимнинг ташрифига ортиқ эътибор бермаётгани ҳам кўрсатмоқдаки, туркларда ҳали Ўзбекистонга ишонч уйғонгани йўқ. Ижобий ўзгаришлар Ўзбекистонда ҳукмронлик қилаётган тожиклар режими йўқ бўлгандан кейин бошланади.


Коррупцияга қарши курашишда жамоатчилик назоратининг аҳамияти – nuqtai nazar\n17.05.2022 STOP КОРРУПЦИЯ1 438\nКоррупция бир давлат эмас, балки бутун бир минтақа ёки жаҳон тараққиётига таҳдид солувчи иллатдир. Чунки у демократия ва ҳуқуқ устуворлигига путур етказади, инсон ҳуқуқларининг бузилишига олиб келади, иқтисодиётни издан чиқаради, уюшган жиноятчиликнинг кенг ёйилишига шароит яратиб беради.\nКоррупцияга қарши курашиш кўп ҳолда унинг сабабларини аниқлаш ва бартараф этишдан иборат бўлади.\nКоррупцияга йўл очадиган омиллар сирасига ҳокимият органлари тизимининг мураккаблиги, буйруқбозлик таомилларининг кўплигини киритиш мумкин. Тақиқлар, рухсат бериш тартибларининг ҳаддан ташқари кўплиги, давлат хизматчиларининг манфаатлари етарлича ҳимоя қилинмагани ҳам коррупцияга йўл очади.\nМамлакатимизда коррупцияга қарши курашиш соҳасида мустаҳкам ҳуқуқий асос яратилган. Хусусан, 1997 йили қабул қилинган Миллий хавфсизлик концепциясида коррупция мамлакатнинг миллий хавфсизлигига таҳдидлардан бири дея эътироф этилди. Жамиятда ҳуқуқий маданиятни юксалтириш миллий дастурида ҳам коррупцияга қарши курашиш масалалари белгиланган.\nЎзбекистон 2008 йил 7 июлда БМТнинг Коррупцияга қарши конвенциясига (Нью-йорк, 2003 йил 31 октябрь), 2010 йил март ойида Иқтисодий ҳамкорлик ва ривожланиш ташкилоти доирасида қабул қилинган коррупцияга қарши курашишнинг Истанбул режасига (2003 йил 10 сентябрь) қўшилган. Шунингдек, “Жиноий фаолиятдан олинган даромадларни легаллаштиришга ва терроризмни молиялаштиришга қарши курашиш тўғрисида”ги қонун қабул қилинган.\nУшбу тадбирларнинг мантиқий давоми сифатида Ўзбекистон Президенти Шавкат Мирзиёев 2017 йилнинг 3 январида “Коррупцияга қарши курашиш тўғрисида”ги қонунни имзолади. Қонунда коррупцияга қарши курашувчи давлат органлари белгиланган бўлиб, булар: Бош прокуратура; Миллий хавфсизлик хизмати; Ички ишлар вазирлиги; Адлия вазирлиги; Бош прокуратура ҳузуридаги Солиқ, валютага оид жиноятларга ва жиноий даромадларни легаллаштиришга қарши курашиш департаментидир.\nЖамоатчилик назорати давлат органлари фаолиятининг қонунийлигини таъминлаш, давлат органлари ва мансабдорлари инсон хуқуқлари, эркинликлари ва қонуний манфаатларини таъминловчи қонун ҳужжатларига риоя этмаган ҳолатларни аниқлашга қаратилган, жамоатчилик назорати субъектлари томонидан қонун доирасида олиб бориладиган чора-тадбирлар мажмуидир.\nКоррупцияга қарши курашиш ҳар бир фуқаронинг маслагига айланиши керак. “Коррупцияга қарши курашиш тўғрисида”ги Қонунда ҳам аҳолининг ҳуқуқий онгини юксалтириш масаласига алоҳида эътибор қаратилган.\nКоррупцияга қарши курашишда фуқаролик институтларига кенг ваколатлар берилган бўлса-да, бу борада ҳали муаммолар кўп. Мисол сифатида:\n– фуқаролик жамияти институтлари томонидан давлат бошқаруви органлари фаолияти устидан назоратнинг ўрнатилмагани;\n– давлат бошқаруви органларида коррупция даражасининг камаймаётгани;\n– коррупцияга қарши курашувчи давлат органлари билан халқаро ташкилотлар ўртасидаги ҳамкорликни ташкил этиш борасида муаммоларнинг мавжудлиги;\n– коррупцияга қарши курашувчи давлат органлари фаолиятининг етарлича шаффоф эмаслигини кўрсатиш мумкин.\nА.ЭРГАШЕВ, Жиноят ишлари бўйича Қўштепа туман судининг раиси